
STOP 



Early Journal Content on JSTOR, Free to Anyone in the World 

This article is one of nearly 500,000 scholarly works digitized and made freely available to everyone in 
the world by JSTOR. 

Known as the Early Journal Content, this set of works include research articles, news, letters, and other 
writings published in more than 200 of the oldest leading academic journals. The works date from the 
mid-seventeenth to the early twentieth centuries. 

We encourage people to read and share the Early Journal Content openly and to tell others that this 
resource exists. People may post this content online or redistribute in any way for non-commercial 
purposes. 

Read more about Early Journal Content at http://about.jstor.org/participate-jstor/individuals/early- 
journal-content . 



JSTOR is a digital library of academic journals, books, and primary source objects. JSTOR helps people 
discover, use, and build upon a wide range of content through a powerful research and teaching 
platform, and preserves this content for future generations. JSTOR is part of ITHAKA, a not-for-profit 
organization that also includes Ithaka S+R and Portico. For more information about JSTOR, please 
contact support@jstor.org. 



X. 

Caroli a Linne ad Bernardum de Jussieu ineditce, et mutuce Bernardi ad Linnceum 

Epistolce ; 

Curante ADRIANO DE JUSSIEU, 

ACADEMLS ART. ET SCIENT. AMERICANA SOCIO. 

Linn-EANAs quas hie publici juris facimus epistolas ad nos hsereditas transtulit. 
Plures quidem extiterant ; sed qusedam amissa? aut dispersse. Mutuse Bernardi de 
Jussieu litterse, cum cseteris mussei Linnseani gazis, in manus cl. Edwardi Smith trans- 
ierant, et ab hujus interitu in Societatis Linnseanse Londinensis musseo servantur. 
Ipsas quidem cl. Smith, inter selecta commercii litterarii celeberrimorum cum Linnseo 
botanicorum fragmenta,* jam evulgavit, sed et paulisper truncatas et e Latino in Angli- 
cum versas, ita ut authenticas integrasque nunc Linnaeanis, quas illustrant, intermis- 
cere satius visum fuerit, quod permisit Societatis Londinensis, et prsesertim librarii 
ejusdem cl. Joannis Bennett, litteras propria manu ideoque absque ullo erroris periculo 
transcriptas ad nos transmittentis, liberale obsequium. 

Linnsei epistolse currente ocissime calamo scriptse, tot erant, inter multa alia mo- 
menti majoris opera, scribendse ! " Certe," in epistola ad Abb. Duvernoy dicit, " si mihi 
decern essent manus non sufficerent omnibus qui literas mittunt, et si hoc coram me videres, 
crederes me nihil aliud agere quam literas, in quo dilapido et res et tempus meum." Et 
iterum ad Jacquinum scribit : " Si mihi tot essent manus, quot idolo isto Chinensi, non 

sufficerent semper respondere omnibus inter ea hoc certum quam certissimum quod ego 

quotannis scripserim ad exteros plures epistolas, quam omnium facultatum professores 
n. 25 simul, ad exteros indigenasque" Praeterea in documentis qua? de se ipso et vita? 

* A Selection of the Correspondence of Linnceus and other Naturalists from the Original Manuscripts, 
by Sir J. E. Smith. In two vols. London. 1821. — Jussieu's letters are inserted in the second volume, 
pp. 206-227. 

«ursu* tradidit, fatetur animum ad studia scientiarum naturalium totum conversum 
a litterarum et imprimis linguarum studiis semper declinavisse, ita etiam ut primi ma- 
gistri adolescentis ingenium minimi facerent deque ipso in futurum humillime praesa- 
girent pseudoprophetae. Non mirum igitur si in epistolis nee otiose nee accurate nee 
provise expeditis mendae non deficiunt. Quas tamen nusquam emendavimus, exem- 
plum Hallerif atque EndlicheriJ secuti, ipsamet autographorum verba fidelissime 
transcribentes. Sermo enim Linnaei, si non grammatice castigatus, libero gradu currit 
vividus, nervosus, primigenius, denique suus, adoptione totius elapsi seeculi legitimus 
nee ideo ullo modo adulterandus. 

Anno 1735 Linnaeus, turn vigesimo-octavum degens, relicta patria, Hollandiam peti- 
erat, ubi tres annos Amstelodami, Lugduni Batavorum, et praesertim Hartecampi in 
Horto Cliffortiano vixit, et opera preecipua, ut Systema Naturae, Genera Plantarum et 
Classes, etc., etc. scripsit et edidit, et unde primum Angliam (anno 1736) invisit et 
denique in Galliam (a. 1738) transiit. 

Parisiis sceptrum Botanices tunc tenebant, Tournefortio jamdudum et Vaillantio de- 
functis, ipsorum in Horto Regio Botanico Parisiensi successores Antonius et Bernardus 
de Jussieu, fratres arctissime sanguinis, studiorum et vitas communitate devincti, poste- 
rior fratre tredecim annos junior, quinque senior Linnaeo. Cum quibus jam mutua 
nonnullarum litterarum missione commercium iniverat et ad quos se contulit commen- 
datus professoris Adriani van Poyen, quocum aliquot menses commoratus hortum Ley- 
densem ordinaverat, epistola quam nobis in diario servavit sequenti : 

" Viro clarissimo Antonio de Jussieu, medico experientissimo, Botanices professori celeberrimo, et Aca- 
demics Regies Scientiarum in Galliis socio, et membro dignissimo S. P. D. A. van Roy en. 
" En Carolum Linnceum sciential botanico, (si quern noverim) facile principem, qui in scriptis innotuerit, 
experimentis innotescat. Hie in plerisque histories naturalis partibus versatissimus, hasce tibi tradet 
liter as. Hunc vere doctum, eruditum, et humanissimum tibi tuaque curat commendo, ut per te, quantum 
potest fieri, opportunitatem habeat omnia qua. ad hoc negotium spectant perlustrandi : Quidquid autem ei 
feceris beneficii, mihi, cum per aliquod tempus intimus fuit, factum reputabo. Vale fratremque cum Nob. 
D. de Fay meo nomine solvere jube. Dabam Leydce die 7. Maii 1738." 

* Egenhdndiga Antekningar of Carl Linnams om sig sjelf. Stockholm. 1823. — Quod diarium jam prius 
ex manuscripto Suecico in Anglicum verterat edideratque W. G. Maton : The Second Edition of a General 
View of the Writings of Linnaus, by R. Pulteney, with Corrections, considerable Additions, and Memoirs 
of the Author, to which is annexed the Diary of "Linnaus, written by himself, and now translated into Eng- 
lish from the Swedish Manuscript in the Possession of the Editor. London. 1805. 

t Epistolarum ab Eruditis Viris ad Alb. Hallerum Scriptarum Partes 6. Bemse. 1773 - 75. 

X Caroli Linncei Epistolce ad Nic. Jos. Jacquin. Prctfatus est Notasque adjecit Stephanus Endlicher. 
Vindobons. 1841. 

Linnsei Lutetise, ubi mensem commoratus est, familiaris fuit et quotidianus cum Ber- 
nardo usus, et inde postea inter ipsos existimationis, amicitise, officiorum mutuatio, ut 
et epistolarum, quarum pleraeque post reditum in Sueciam Linnsei scriptee, sed paula- 
tim decursu, ut fit, temporis rariores, ac denique omnino intermissse, quamvis vita 
utriusque parallela, ut ita dixerim, fluxerit, eodem fere tempore denique extincta.* 



EPISTOLJ. 

ILLUSTRISSIMO VIRO 
CAROLO LINN^EO, Sueco, 

MEDICO ET BOTANICO CLARISSIMO, 

S. P. D. 
ANTONIUS DE JUSSIEU, 

MED. D. ET BOT. PBOF. BEO. 

Gratissimo animo, Vir Illustrissime, tuum de Musa opusculum f accepi, avidusque 
perlegi, mihique maxime arrisit, turn ob plantee singularitatem, turn propter observa- 
tions novitatem qua plantam a me in Hispania visam, floridam fructiferamque, apud 
Batavos nee florere, nee fructum dare suspicarer, cum earn in Horto Eegio Parisiensi 
nee florentem nee fructiferam hue usque viderimus. De cseteris quee recenses £ opus- 
culis a te editis nullum ad me pervenit, remque mihi pergratam facies, si absque ullo 
tuo dispendio meque ea solvente ad nos velis mittere. Conscriptum a te Hortum 
Cliffortianum, Floramque tuam Lapponicam vehementer exoptamus, tantoque magis 
illud opusculum ultimum nos pungit, quod viros Academicos hanc in Septentrionis 
plagam Eex noster recens miserit,§ quibus plantas hac in parte inquirentibus pharus 
esset liber tuus, ut illarum ad nos aut semina, aut ramos siccos perferant ; quapropter 
si brevi operi huic finem imposueris, duo a te poscimus exemplaria, ut ceetera de qui- 
bus mones solvenda. Si quidpiam etiam te dignum e prelo nostro Parisiensi editum 
putes, maxima cum voluptate mittendum ad te curabimus. Vale, vir Illustrissime, 
plurimamque fratris mei salutem ex me recipe. Parisiis Kalend. Julii anni 1736. 

* Bernardus de Jussieu die 6" Nov. 1777 obiit ; Linneeus 10° Jan. 1778. 

t Musa Cliffortiana, flor ens Hartecampi, 1736, prope Harlemum. Lugd. Batav. 1736. 4to. 

% Hinc videtur prsecessisse prior, quae deficit, Linneei epistola. 

§ Astronomi ex Academia Regia Scientiarum Parisiensi, ad metiendum, turn sub sequatore, turn polo pro- 

VIRO ILLUSTRI 
D: BERNHARDO JUSSIEU, 

PBOFESSOBI BOTANICO, MEMBR. AC: KEG: PABISINJE, ETC., 

S. PI. D. 
CAROLUS LINNAEUS. 

Circa initium hujus anni cum Genera* mea transmitterem simul ad te V: 111: 
literas dedi, quas D : Marselie, mercator Amstelodamensis transmittere curabat. Alte- 
ra vicef et ad te literas dedi, cum Floram lapponicamf transferri curabam per 
vestrum Narille, medicum Amstelodamensem ; Nolui meis Uteris Generosissimum 
vestrum fratrem amplius molestus esse, postquam audiveram quanta praxi medico 
quotidie distrahebatur ; Tibi innotescere V: Illustr: ab eo tempore quo D. Dillenii 
per aliquod tempus Oxoniis uti licuit favore,§ qui profunda} eruditionis tuae Justus 
erat prseco, semper flagravi. Interim ego adhucdum nullas tuas laetus aperui literas 
quas mihi exoptaverim pree aliorum omnium. Has quas exaro literas in Tuas proprias 
manus eo certius deventuras spero, quo eas cum noto et familiari Amico mittam, quern 
Tuas curae commendatum habeo. Est vir juvenis qui plantas maximopere amat, licet 
methodicus non sit, collector tamen industrius. Incipiunt jam etiam Russi flores 
amare, quos a seculis respuerunt. 

Criticam || meam mitto, sed stylo barbaro conscriptam, rudi et incompto coactus 

fere earn edere debui, licet omne tempus mihi negabatur, quern totum occupavit Hor- 
tus Cliffortianus, circa finem anni proditurus. 

pius, circuli terrestris arcum, missi, hinc duce eel. LaCondamine in Peruviam (anno 1735), inde in Lapponiam 
(vere anni sequentis) duce eel. Maupertuis, quos posteriores hie innuit A. de Jussieu. 

* Genera Plantarum eorumque Characteres Naturales secundum Numerum, Figuram, Situm et Propor~ 
tionem omnium Fructificationis Partium. Lugduni Batavorum. 1737. 

t Desunt ha? duas, quas Linnaus se misisse nunciat et Bernardus accepisse respondet, epistolse. 

% Flora Lapponica, exhibens Plantas per Lapponiam crescentes, secundum Systema Sexuale, collectas in 
Itinere Anno 1732 inslituto. Amstelsedami. 1737. 

§ " In 1736 LinncBus went over to England The learned botanist Dillenius was at first haughty, 

conceiving "Linnaus's Genera (which he had got half printed from Holland) to be written against him ; but 
he afterwards detained him a month, without leaving Linnaus an hour to himself the whole day long, and 
at last took leave of him with tears in his eyes, after having given him the choice of living with him till his 
death, as the salary of the professorship was sufficient for them both.'''' (From Linnaeus's Diary.) 

|| Critica Botanica, in qua Nomina Plantarum generica, specifica et variantia examini subjiciuntur, selec- 
tiora confirmantur , indigna rejiciuntur, simulque Doctrina circa Denominationem Plantarum traditur. Seu 
Fundamentorum Botanicorum Pars IV. Lugduni Batavorum. 1737. 

Siegesbeckii Hortus petropolitanus prodiit, Ludwigii characteres generici similiter, 
utrosque forte vidisti. 

Exoptaveram hac sestate vestras Floras salutare, sed obrutus aliis negotiis vix 
potero, meque revocant in patriam fata varia. 

Si me tuis Uteris dignum judicaveris, quseso me certiorem facias de progressu fratris 
vestri in. Peru,* ejusque reditu ; si redierit felix, quod opto summopere, sique plurima 
specimina secum duceret exsiccata, utinam, datis amicis, si quse superessent et mihi, 
si ejus gratia concederet, aliquot remitteret; reddam quae potero alpinas, lapponicas, 
suecicas, norvegicas. Spero me etiam vastam obtenturum plantarum copiam a medico 
quodam nomine Bartsch,f Botanico certe industrio, qui prope diem petat Surinamam 
et occupabit medici publici officium, mihi oblatum, sed ipsi relictum. 

Vale, vivasque diu, me ama. 

Dabam ex Museo Cliffortiano 1737. Jul. 26. 

* Hicce, de quo toties in epistolis sequentibus mentio, Josephtjs Antonii Bernardique frater natu minor, 
Peruvian! anno 1735 petierat, astronomis Academiae Regies Parisiensis adjunctus. Dux expeditionis acade- 
mical celeb. LaCondamine post decern tantum annos patriam regressus est ; sed non J. de Jussieu qui, 
primum cupiditate vastam, vix cognitam perviamque regionem investigandi, postea Peruvianorum medici 
periti in epidemia egentium discessumque ipsius prohibentium fiducia nimium honorifica, denique serius vi 
consuetudinis detentus, non nisi post triginta et sex annos (1771), ideoque vita, turn fratris Bernardi turn 
Linnaei jam ad ultimum terminum vergente, Galliam revisit ; sed valetudine nimiis laboribus curisque ex- 
hausta, ante aetatem senior nee rationis jam compos. Josephi ad fratres epistolae variaeque in itinere adnotatee 
observationes manuscript®, tabulasque, sive botanicre sive geographic®, delineatae qua? supersunt, doctrinam 
variam solidamque testantur multaque ab ipso visa et collecta fuisse. Sed pleraque et diversis neque hie 
enarrandis casibus, et prassertim hac ultima maximaque mentis amissae miseria. perierant, et pars tantum 
minima servari potuit herbarii Peruviani, de quo tanta spes et cupiditas saepius a Linnaeo expressa. 

t De quo sequentia in Flora. Suecica. (p. 186) leguntur : " Bartsiam dixi a Joanne Bartschio, Regiomon- 
tano, medicina doctore, juvene pulcherrirno, candidissimo, et certe doctissimo ac nationis sua ornamento. 
Contracta cum viro intima amicilia in Belgio, eum inextinguibili plantarum insectorumque ardore infect, 
adeo ut in rimandis plantarum partibus iisdemque acutissime describendis paucos superiores habuerit. Va- 
cuo munere medici ordinarii Societatis Belgicce Indies Occidentalism Surinama, me elegit divus Boerhaavius ; 
cum autem recusarem torridas inhabitare zonas, sub arctoo ipse natus et educatus, mihi concessit beatus vir 
ad hoc munus vocare quemcumque vellem ; arrisit hoc integerrimo amico Bartschio, plantarum sola causa, 
commendatur apud Boerhaavium, recipitur, et Surinamas petit ; ubi nescio quo gubernatoris Surinama odio 
et malitia, nunquam ipsi lata concessa hora, hinc tadio, invidia, pauperie, astu, post dimidium annum obiit, 
meliori fato, si quis alius, dignissimus vir. Qualis fuit hie vir docet Dissertatio de Colore, docebunt litera 
ad me Surinama missa, plena plantarum observationibus curiosissimis." 

CLARISSIMO VIRO 
DD. CAROLO LINNJEO, 

DOCTORI MEDICO ET BOTANICO 1LLUSTRISSIMO DOCT1SSIMOQUE, ETC., ETC., ETC., 

S. P. D. 
BERNARDUS DE JUSSIEU, 

PROF. BOT. BEG. 

Tuas quas dedisti binas epistolas accepi, simulque Criticam Botanicam seu Funda- 
mentorum Botanicorum partem quartam. Caetera quae scribis misisse, Genera a te 
instituta et Floram Lapponicam non vidi hue usque. Ad meas licet non pervenerit 
manus Benevoli erga me animi testimonium hoc, grates tamen refero plurimas, et in 
justae recordationis mese signum, pauca haec, opera levissimi momenti, quae Parisiis 
prodiere, de plantis recipere digneris. Non parcerem sumptibus si per te liceret com- 
parare mihi quaedam de re herbaria praetervisa Opera, Siegesbeckii scilicet Hortum 
Petropolitanum, Ludvigii caracteres genericos, Plantarum Indices circa Aboam aut 
Aboe, D. Tillands Floram TJplandicam, et Bromelii Chlorim Gothicam ; hanc ulti- 
mam promiserat, dum Parisiis aderat, Lithenius vester. De fratre natu minori ad 
Peruvianas regiones botanices ergo misso, a Julio praeteriti anni nuntium allatum 
nullum habuimus ; si, ut spero, onustus herbis redierit aliquando incolumis, sicca 
harum specimina lubenter praebebo, sieque annitar consequi tuam benevolentiam et 
obtinere Lapponicas, Suecicas, Norvegicasve plantas quibus beare me volueris. Vale, 
dabam Parisiis die 9na 8bris 1737. 

Salutat te plurimum frater meus. 



VIRO ILLUSTRI 
DD. BERNH. JUSSIEU, 

PROFESSOR! REGIO PARISINO, BOTANICO CONSUMMATISSIMO, 
S. PI. D. 

C: LINNAEUS. 



Literas et libros quas, Vir Illustris, ad me misisti cum Entio ut et Delacroixii Sy- 
stema morborum per D. Royenum rite accepi, pro omnibus devota mente grates reddo 
maximas, utinam locus umquam concederetur mihi ad mutua praestanda officia. 

Tua, Vir illustris, fratrisque tui maximi facilitas, Tuus in exteros favor, in plantas 
amor, in Botanophilos generositas non a paucis mihi demonstrata sunt et impressa adeo 
ut non possim non, quin Parisios adeam sub initio mensis Maji ; Felix ego si Tuum 

obtinuero favorem, Felix si mihi concedas videre Tuas Tournefortianasque collectiones 
plantarum. Felix si per te profectus quosdam facere possim in studio, cujus insatiabili 
inflammatus sum desiderio. Suam mihi concessere gratiam quotquot adivi antea Botani- 
cos, nee Te his difficiliorem fore spero, sed longe benigniorem persuasus iter ingredior. 

Laetus dudum cognovi Fratris Tui, junioris natu, vigorem et profectus in ultimo 
Peru, de ejus successu ad innumera detegenda rara nuper exempla et documenta vidi 
apud amic: D. v. Royen ubi tot semina plantarum rariorum prsesertim Plumerianarum, 
quot nunquam vidi antea. 

Nova nulla referam, reservabo in tempus quo coram loqui licet Litteria hie nulla 
ullius momenti. D. Jac. Sherardii obitus forte innotuit, qui nullum legatum D° Dil- 
lenio fecit, quod miror maxime. D. Amman edit plantas rariores Siberia? et Tartarian, 
nee non (sed in Actis Petropolit.) Tr. de filicibus, quarum species duplicia folia gerunt, 
alia sterilia alia fructifera. Siegesbeckii Botanosophia verior nuper edita sat stulta et 
mendax est; uti omnia Ejus. Vateri Hortus Wittenbergensis nuper editus nee non 
Ludvvigii canones Botanici non visi sunt etiamnum a me. 

Halleri ambse Dissertationes de Veronicis alpinis et Pedicularibus pro more Viri 
doctissime conscriptse et elaborate sunt. Breynius edat patris sui plantas nomine 
modo recensitas in fasciculis, cum descriptionibus et figuris ac vita auctoris. 

Gronovius propediem edat Floram Virginensem, Burmannus vero plantas rariores 
Africae per decurias, tabulas pro prima centuria incisas vidi. Post occiduum * Lug- 
duni prodibunt mese Classes plantarum, ubi exposui omnes methodos a fructificatione 
desumtas uti Csesalpini, Morisoni, Raii, Knauti patris, Hermanni, Boerhaavii, dein 
Rivini, Ruppii, Ludwigii, Knauti, turn Tournefortii, Pontederse, demum Magnoli, no- 
vamque aliam e calice, tandem sexualem et methodi naalis fragmenta, ultimo partiales 
uti Vaillantii et Pontederse in Compositis ; Morisoni et Artedi in Umbellatis ; Raj et 
Scheuchzeri de Graminibus, Dillenii et Michelii de Muscis et Fungis, &c, addito syno- 
nimo generico. 

Prodiit et Artedi Ichtyologia, ubi prima in parte Bibliotheca ichtyologica. 2° Phi- 
losophia Ichtyologica. 3° Genera, eorum Characteres et species cum Suis difFerentiis. 
4°- Pinax omnium nominum, uti Bauhini in Botanicis, hie in ichtyologicis. 5 t0 De- 
scriptiones. Omnes qui videre hoc opus fassi sunt quod in ista parte non visum fuerit. 
Vita authoris et editio cum variis aliis a me descripta et peracta sunt. 

Vale, Vir illustris et fave peregrino. 

Dabam die 28 Mart. 1738. Amstelsedami. 

* Eadem revera die, vigesima scilicet Martii 1738, signata est preefatio operis : Classes Plantarum, seu 
Systemata Plantarum omnia a Fructificatione desumta. Fundamentorum Botanicorum Pars II. Lugduni 
Batavorum. 1738. 

VIRO ILLUSTRI 
DD: BERNARDO JUSSIEU, 

MEDICINE) DOCTORI, PROFESSORI BOTAN1CES, MEMBRO SOO : REG: ANGL., ETC., EOTANICO SUMMO, 

S. PI. D. 
CAROLUS LINNAEUS. 

Stockholm, 1739 Die 8 Jun: styl: vet: 

Annus jam elapsus est ab ista. tristissima hora, quo te, Maecenatem meum, valere 
jussi flens abituriens. Inter exteros nullus certe me sibi devotum reddidit magis quam 
Tu, heu impensis nimiis, beneficiis innumeris, mente amicissima, charitate inaestimabili ; 
vivis proin apud me, alta mente reconditus quamdiu Spiritus bos reget nervos. Memor 
vivo praeteritorum : liberalis mensae et hospitii, itineris fontis bellilaquei tuis impensis 
instituti ; dierum omnium mihi consecratarum ; Horti et herbariorum mihi apertorum 
quotidie ; * consortii et animi tui unice mihi inserviendi cupidi. Sed quid ego ad haec 
omnia! Nil remanet nisi devota admiratio et coram meis simplex oratio et qualis 
frigida borealis lingua canere possit. Reddat tibi Ille qui potest omnia, qui tarn libe- 
rali manu mihi aperuisti omnia. 

Redii in patriam salvus. Sedem Stockholmiae fixi. Ignotus fere per dimidium 
annum nostris,f tandem reconvalui; Comes Tessin his diebus qui vestras Lutetias 

* " At Paris lAnnceus employed himself in viewing the fine garden, the herbaria of the Jussieus, Tourne- 
fort, Vaillant, Surian, and others, as also the large collection of books belonging to D'lsnard." (Linnseus's 
Diary.) — Qua? herbaria Parisiis adhuc extant, Tournefortianum scilicet et Vaillantianum in Museo Historic 
Naturalis, prius seorsim servatum, posterius herbario mixtum generali cujus primum fuit fundamentum. Jus- 
siseanum continuata hreredum botanophilorum series religiose conservavit et naturali progressu auxit, cui 
accedunt Isnardianum a diversis vicissim, denique post Commersorium ab Ant. Laur. de Jussieu adeptum, 
et hie a Linna?o memoratum herbarium Suriani, decern tantum plantarum Americanarum centurias com- 
plexum, sed qua? nonnullius sint ad rem herbariam pretii. Ipsas enim in Antillis collegerat Surian Plu- 
mieri comes, ita ut Plumieranas naufragio amissas sola? nunc suppleant. Singula?, more multorum (ut fit in 
plerisque Anglicis) herbariorum, singulis paginis adglutinata? sunt in volumina decern digestis, nominibus ver- 
naculis vulgo designates. — Isnardi, cujus bibliophiliam Linna?us pluries in his litteris recordatur, ditissima 
prasertim librorum historian naturalis bibliotheca (Vide : Catalogue des Litres de feu M. Danty d^Isnard. 
Paris. 1744. 12mo. pp. 378) Linna?o ad secundam suae Bibliotheca? Botanica? editionem profuit, quippe 
qui e Gallia proficiscens ad Hallerum scribat : " Vidi bibliothecas tarn publicas quam privatas botanicas bene 
multas," Isnardianam unice in Diario memoravit, " ut jamjam in statu sim, ut edam alteram Bibliotheca edi- 
tionem ; habeo enim nunc duplo majorem librorum numerum. , ' > 

f " Stockholm received Linnceus in the month of September, 1738, as a foreigner. He intended to estab- 
lish himself here as a physician, but, being unknown to every body, people were unwilling to trust their lives 
into the hands of an unexperienced practitioner ; nay, they would not even trust him with their dogs, so that 



EPISTOLjE jtjssi^eo-linnjeanje. 187 

salutabit vir incomparabilis animum erexit meum ; ejus enim ope (ille enim Vice Roy a 
s. mareschallus ordinum fuit) emicui, Professionem Botanicam et Mineralogicam Stock- 
holmise obtinui annuo cum reditu ; Praxis mihi mox contigit summa medica Stock- 
holmiae ; mox et medicus ordinarius classis nauticse creatus sum ; uxorem hisce diebus 
duxi diu desideratissimam ditem, si inter nos loqui deceat, ita ut nunc demum conten- 
tus quietam et contentam dego vitam.* 



Linnceus often doubted if he should ever get forward in this kingdom. At every place abroad he had been 
honored as Princeps Botanicorum, and in his own country he was looked upon as a Klim, arrived from the 
subterranean world : had Linnceus not been in love, he would certainly have left. Sweden, and gone abroad 
again.' 1 '' Hsec e Diario Linnsei, ubi vide quo modo dein in tabernis, unde clientelam sibi pararet, versari 
coactus fuerit. 

* Acta eadem, prsetereaque anteacta, Linnaeus, in epistola ad Hallerum, paulo fusius, paucis tamen cum 
solita phytographi characteres essentiales exponentis concisione, et res adversas secundasque, labores, amores 
longa expectatione probatos, sponsalia, nuptias, semibotanico semipoetico enarrat sermone, quem hie tran- 
scribere juvat : " Erat ibi [Fahlunae in Dalecarlia] medicus quem divitem dicere non erubescebat vulgus ; 

imo erat inter omnes in ista pauperrima provincid ditissimus Adii domum ejus, non semel gratus ipsi 

hospes. Filiam habuit quam ambiebat Liber quidam Baro frustra. Vidi, obstupui, prweordia intima sensi 
attonitus novis intumuisse curis. Amavi ; ilia tandem victa blanditiis, votis, fyc, SfC, et me amabat, promisit, 
dixit : fiat ! Patrem alloqui erubescebam pauperrimus ; dixi tamen. Voluit, — et noluit. Me amabat pater, 
non meafata. Dixit, intacta permanebit per tres annos, dicam turn demum. Compositis rebus, ad iter neces- 
sario paratis, exivi patriam, 36 nummis aureis dives. Promotionem medicam mox obtinui ; redire magno 

meo cum commodo non potui ; permansi in Belgio, ut novisti. Interim amicus meus Summus cl. B lite- 

ras arnica mece' ad me per tabellarios transmittebat ; sancte prastitit. Ultimo anno, quo apud Van Royen 
vixi (quod erat quarto anno ; non enim socer plures quam tres concessit annos) et hoc quidem metu sponsa, 

sibi proximum judicavit B esse ; mea enim recommendatione f actus fuit Professor ; mox me non rever- 

surum in patriam demonstrabat ; sponsam meam ambiebat, fere obtinuit, ni intervenisset alius fallaciam qui 
prodidit ; punitus et ipse fuit mille fatis adversis. Redii tandem, sed pauper. Puella me amabat, non 
ilium. Sedemfixi Holmice, irrisus ab omnibus ob meam Botanicen ; quot insomnes nodes et laboriosas horas 

transegerim, nullus dixit non erat, qui vel servum mihi curandum obtulit. Transegi vitam quocum- 

que possem modo, tamen honeste ; incepi praxin exercere valde lente ; sed brevi fata cessabant adversa, et 
post diuturnas nebulas Phoebus. Emersi, ad Primates accersitus ; cessere omnia secunda, nullus ceger sana- 

batur me non prasente Interdixi fioram mox primarius medicus classis navalis constitutus fui ; 

conventus civium mox me Botanicum regium, publice quo docerem Botanicen in regia sede Stockholmim, 
dixere ; stipendio annuo auxerunt. Incepi iterum amare plantas. Sponsam adii turn meam quinquennem, 
tarn dignus intravi thalamum sponsce et uxoris.' 1 '' 

Erunt fortasse qui curiose inquirant quisnam amicus iste malefidus fuerit, cujus nomen in omnibus operibus 
suppetentibus tantum ad litteram initialem B. redactum legatur. Ego Browallium suspicor, quippe qui Fah- 
luni vixerit cum Mosa3is familiaris, ibi amicitiam cum Linnajo iniverit consiliorum ejus particeps et saspius 
auctor, unde anno 1738 discessit factus Aboa? professor, et a Linnseo alienatus, ut testantur generis Browallice 

VOL. V. NEW SERIES. 21 

In lectionibus meis Tuum agere prseconem non intermittam, laetor enim tuum nomi- 
nare nomen. Nil mihi hoc tempore deest nisi sola Flora. Florae fere exul sum alum- 
nus. Hortus Agerumensis* jamjam impressus est, quamprimum prodiit, ut habeas 
curabo. Nil alias in hisce borealibus terris novi ; in actis literariis Suecise catalogum 
animalium, insectorum, &c, inseri curavi cum citationibus auctorum."f 

Instruitur hie societas scientiarum Stockholmia34 qua? observationes in historia natu- 
rali, physicis, mathematicis et ceconomicis tradat, nil ultra. Quamprimum in actum 
pervenit Invitatoria ad te perveniet epistola. 

Si quae supersit memoria mei, si quis amor, supplex precor aliquot vel semina, vel 
plantas vel Orchides praesertim ad me derives, pro novo horto Stockholmiae a me nuper 
incepto ; quae plantae dein enatae, tuum celebrabunt apud nostros illustre nomen. 

Si quid ad me derivare velis benigne quasdam [quaeso 1] id mittas quantocius ad Con- 
silient Jacobum Borckcrs Roance^ habitantem, qui hoc tradat Capitaineo navis Sue- 
nori Bolin regens navem a Roana dictam, et ea habebo certissimus. 

Devota mea officia reddas Illustrissimo fratri tuo, nee non Prsecessori ejus,|| Vi- 
duae Valantii, Pictori regio,^[ Botanico pharmaceutico per sylvam Fontis Bellilaquei 

ipsi sacrati species, prima exaltatm nomine ornata amicitia adhuc perstante, eadem disrupta duse posteriores 
demissa et alienator nominibus dedecoratse. 

* Joh. Eberhardi Febber Hortus Agerumensis, exhibens Plantas saltern rariores, quas Horto proprio 
intulit, secundum Methodum Linnmi Sexualem digestus. Holmise. 1739. 

t Animaliaper Sueciam olservata, in Act. Liter, et Scient. Suecise. 1736. p. 97- 138. 

$ " At this time Captain Triewald was projecting the institution of an Academy of Sciences in the metropo- 
lis, concerning which he frequently consulted Baron Hopken and Br. Linnams ; and with these Jonas Ahl- 
Strom, a man deserving well of his country, was also associated. These persons met, formed their regula- 
tions, and laid the foundation of the Academy in the month of May. They drew lots for the offices, and that 
of President fell on Linnaus." (From Linnseus's Diary.) — " This was the origin of the present Academy 
of Sciences of Stockholm, which rapidly increased in numbers and reputation." (Pulteney.) 

§ Rothomagi. 

|| Designare videtur Antonium Tristanum Danty dIsnard qui revera professor in locum Tournefortii 
anno 1708 defuncti electus fuerat ; sed cui, post primum lectionum cursum, valetudinis et studiorum gratia, 
mox abdicanti successit Antonius de Jussieu, turn annos viginti et tres tantum natus. 

tf Claudius Aubriet, Catalauni anno 1651 natus, Tournefortium in itinere per orientem comitatus erat, 
cujus opera optimis iconibus illustravit, ut et Botanicon Parisiense Vaillantii. Sub his ipsorumque successo- 
ribus in Horto Regio longam vitam delineandis et pingendis rebus naturalibus, preesertim plantis, consumpsit, 
et, post Nicolaum Robert et Joannem Joubert, splendidam tabularum continuavit seriem, jussu Gastonis ducis 
Orleanici inceptam, quae nunc in Musaeo Hist. Natur. Parisiensi, sub nomine Collection des Velins du Museum, 
servatur in dies amplificata. — Hunc senescentem adjuvit, inque ipsius anno 1743 defuncti locum suffecta 
est, Magdalena Francisca Basseporte, de qua toties in sequentibus epistolis mentio, cui debentur icones in 

comiti ; * futuro botanico Bras f et si diis placeat desieuaux. $ 

Quid novi in actis vestris 1 quo modo valet frater tuus ex Peruvia redux 1 

Salutem ipsi dicas et si quid placeat mecum communices. Heu quantum mihi rude 

oblectamentum. 

Ter vale Botanicorum Corypheee. 



BOTANICO INCOMPARABILI 
DD: BERNH: DE JUSSIEU, 

PROFESSORI BOTANICO, 

S. PI. D. 
CAROLUS LINNJEUS. 

Pr^eterito autumno ad te, Vir Celeberrime, litteras dedi per capitaineum quemdam 
navis nostrse Roanum qui petiit ; responsorias nondum habui. Si ad me scribere pla- 
ceat epistolam mittas Stockholmiam et me inveniet. 

Si adhuc vigeat Dom: Profess: d'Isnard, ipsi significes me quosdam libros botanicos 
accepisse, quos nondum in sua collectione obtinuit ; ad te eosdem mittam ; si ipsos 
nolis habere ipse, habebit Dominus d'Isnard. 

Quseso mihi dicas utrum acceperis a D. Clifortio ejus hortum necne ; si non, curabo 
turn ut habeas. 

Dedi in actis literariis et scientiarum quse Upsalise prodeunt, catalogum animalium 
Sueciae, ubi quadrupedia, aves, amphibia, pisces, insecta, vermes Suecise enumeravi, 
scilicet species sub suis generibus cum synonimis specierum ; quern tractatum mittam 
una cum horto Agerumensi et actis academise scientiarum Suecise & oratione mea de 
curiositatibus in insectis.§ Quamprimum societas liter: et scienti: crisin subiit, quod 
proxime fiet, te Membrum vocabit. 

dissertationibus Bernardi de Jussieu insertae. Octogenaria anno 1780 obiit, ita ut fere quadragenariam Lu- 
tetian noverit Linnaeus. 

* Laserre in domo Jussfflorum, ut videtur, familiaris, ideoque a Linnseo turn saepius infra in litteris, turn 
in ipso diario memoratus, cseterum vix notus. 

t Verbum sub cera sigilli se subduxit ; credo legendum Brasiliano cum in una. litterarum sequentium de 
viatore Brasiliam mox adituro mentio fiat. 

J Nomen ignotum, an e cacographia. ? 

§ Tal om M'drkwardigheter uti Insecterne. — Orationem hanc de Memorabilibus in Insectis habitam a Lin- 
nffio coram Academia Scientiarum cum primum deponeret Academise presidium d. 3 Oct. anni 1739, monente 
cl. Bernh. Jussieu ex Suecica. in Latinam vertit linguam Parisiis 1743 Abrah. Back, M. D. (ut legere est in 

Quseso per conterraneum meum D: Sohlberg proximo vere mittas aliquot semina et 
plantas rariores, prgesertim Orchidum bulbos, quorum species adhuc semel coram videre 
flagro. Mittam ego vicissim quae potero. 

In Nosocomiis classis navalis, quorum medicus primarius sum, innumeris casibus 
expertus sum vires plantee, quam Linnseae nomine indigitavit Gronovius ; eamque ego 
certo Rheumatismum tollere, si per octiduum propinetur foliorum infusum, ac China 
in febribus. 

Ut valet frater tuus qui Peru vidit 1 redierit adhuc necne % Quid novi secum tulit % 
Quot stamina in vera China 1 qualis flos % quid novi in Botanicis ] 

Quaeso millies ad me scribas, ut per te omnia sciam ; tuum in me favorem dum Pa- 
risios vestros vidi numquam praedicare satis possum ; semper tamen Tua summa merita 
publice et privatim praedicavi, ut nullius hie botanices cultor non Te artis principem 
inter nostros agnoscat. 

Nunc vivo et optime vivo. Legatus noster apud vestrum regem, illustrissimus Comes 
Tessin, antequam abibat me ad officium publicum docendi Botanicem et Mineralogiam 
admovit et infinita bona praestitit. 

Professor Brovallius qui in academia Aboensi physicen profitetur, Apologiam edidit 
contra Siegesbeckium petropolitanum, in qua respondit ad objectiones factas adversus 
systema meum.* Librum transmittam. 

Quando prodibunt insecta D: Obriet? Edidistine adhuc Plumieri j - historiam planta- 
rum ? Si non fac per deos quamprimum stes promissis ; eo enim opere et Plumierum 
et te immortalem reddas. 

Plurimam salutem dicas generosissimis fratribus tuis et viduae Vaillantii et D. Obriet 
et D. Reaumur et D. Isnardio et Amicis omnibus. Vivas diu felix artis nostrse orna- 
mentum. 

Dabam Stockholmiae 1740, febr: 5. 

titulo Latinee orationis, in Ammnit. Academ. t. 2. p. 388), de quo paulo infra in epistolis agitur. Versionem 
hanc manuscriptam possidemus, ut et nonnullas Basckii, serius regis Suecise archiatri, ad Bernardum, quocum 
amicitiam Parisiis conjunxerat, litteras in quibus frequens Linnsei mentio. Eidem debetur, prater varia de 
mineralibus vegetabilibus animalibusque diversis, oratio de Linnaeo cui supervixit panegyrica : Amminelse- 
tal ofwer Carl von LinnS. 1779. 

* Joh. Browallii Examen Epicriseos in Systema Plantarum Sexuale cl. Linncei a. 1737 Petropoli evul- 
gatcB Auctore Joan. Georg. Siegesbechio, Jussu Amicorum institutum. Abose. 1739. 

t Carolus Plumier, e Minimorum ordine, a Ludovico XIV. in American!, ad res naturales indagandas, ter 
ab anno 1689 ad 1704 missus, Insulas Antillas, Sandominicam prsesertim, exploraverat, ubi miram vegeta- 
bilium animaliumque copiam observavit, collegit, descripsit delineavitque scientise et artis aque peritus. Col- 
lecta naufragio periere ; manuscripta diversse navi commissa servata sunt, quae nunc extant in bibliothecis 

A Monsieur, Monsieur LINNiEUS, 

PROFESSEUR EN EOTANIQUE, MeDECIN DE LA MARINE, ASSOCIE DE L'ACADEMIE DE STOCKHOLM, ETC., ETC., 

k Stockholm. 

Vir Clakissime, Amice PLtrKiMis nominibus colendissime, 

Binas Epistolas accepi a te post reditum in patriam faustissimum, per has cognovi 
et jucundissimas nuptias, et tuam post exantlatos labores summos felicem, in vestra 
aula, sortem, in medicina famam studiis omnibus bene partam, in botanice promeritum 
munus. De collatis istis beneficiis gaudeo laetorque vehementer, nee usquam dubitavi 
de prospero tuo successu. Sed tamen gratissimum mihi fuit nuntium. Varia quae 
edisti in lucem mittenda scribebas, nescio quo fato ad meas manus nequidquam appu- 
lerit, expectavi diu, moram injecit forsan longa itinerum distantia. Si ea ad me defe- 
renda opera cogites adhuc, simul et libros de quibus loqueris pro Dantio nostro, per 
legatum apud vos Regis Christianissimi nostri mittere poteris, et cito venient optatissi- 
ma munera summae tuae erga nos benevolentiae. Hac occasione utar deinceps, aut 
D. D. Comiti illustrissimo de Tessin tradam quaecunque a te expostulata cognovero. 
Accipe interim recenter evulsas Orchidum radices, leve quidem grati pectoris memorise 
signum. Non rediit frater meus Peruvianas qui lustrat plagas, ilium servet redeun- 
tem Deus ter Optimus Maximus. Plumieri opera quae volebam publica facere haec 
nondum prodiere nee prodibunt antequam, novo ordine digesta,* methodo naturali 
accommodata fuerint, vel ad methodum naturalem magis composita accedant. Examini 

Parisinis, turn imperiali, turn musagi hist, naturalis. Auctor mini mam tantum partem tot novorum edidit, 
maximam, cum quartum in Americam iter appararet, defunctus ineditam reliquit. — Antonius de Jussieu ex 
autographo horti regii exemplari plantarum Americanarum descriptiones transcripserat et icones plusquam 
octingentas ex archetypis exprimendas curaverat, materiam operis a Bernardo suscepti, vix tamen inchoati 
nedum perfect!. Earumdem alia ac nostrum, minus completa tamen, exemplaria extiterunt in diversis biblio- 
thecis, ut Banksii et antea Boerhaavii, qui tabulas Plumieranas 508 per Aubrietum repictas obtinuerat, quas seri- 
us Joh. Burmann sibi comparavit vulgavitque sub titulo : Plantarum Americanarum fasciculi 10 continentes 
Plantas quas olim C. Plumierus detexit atque in Antillis ipse depinxit, edidit, Descriptionibus et Observatio- 
nibus illustravit J. Burmann. Amstelodami. 1755 - 1760. fol. Iconum Plumieri autographarum, ele- 
gantissimarum amplissimarumque, sa?pe fragmenta tantum in opere Burmanniano suppetunt. Keeentius in 
libro de Palmis splendidissimo celeb, de Martius species Antillanas e manuscriptis nostris deprompsit et publi- 
ci juris fecit. Nihilominus servandum totius operis a Bernardo nuntiati et a Linnseo expetiti desiderium. 

* Bernardus methodo naturali intentus, in ea jamnunc non parum profecisse videtur, quam nitatur ad nova 
genera speciesque ordinanda extendere. Plumierus suas plantas absque statuto systemate disposuerat, nunc 
affinitate naturali similiores, ut Filices et Palmas, consocians, nunc tantum charactere artificiali, ut scanden- 
tes, bulbosas, &c, &c. 

novo subjiciuntur characteres harum Americanarum plantarum. Amicus * in Insulis 
ditionis Gallicse degens labori huic se totum devovit et te ducem sequitur, e Tourne- 
fortiano Linneista factus, primo methodi tuse aspectu. Jam quaedam genera more 
tuo conscripta accepi, sed longe plura promittit et expecto. 

Kina staminibus quinque gaudet, flos fructui vel embryoni insidet, — affinitate jungi- 
tur in eodem ordine quo Coffea, Randia, Vomica forsan, Cephalanthus (hujus capsula 
bilocularis est, et semen unicum adest in quolibet loculamento). Periclymeni species 
plerseque in catalogo Plumerii recensitae, Morinda sive Roioc, Plum. &c. 

Pilularise flores, totamque fructificationem detexi prseterita aestate ; hujus historiam 
dedi in Actis Regise Scientiarum Academiee.f Lemma Theophrasti hoc anno addam,^ 
cujus character naturalis accedit ad Pilulariam, differt tamen, unde genera servo ; sta- 
tim ac figurse incisae erunt, mittam has una cum explanatione variarum partium deline- 
atarum. 

De Dracone arboris Clusii, certior factus sum, nee Cordyline nee Palmae species est, 
ut credunt et suspicati sunt plerique botanici; genus novum,^ quod Draconthema 
voco, constituendum puto, et proximis nostris in comitiis legam, quid sentiam hac de 
re, et qua ratione institutum genus fuerit. In ordine naturali militat cum Asparago, 
Convallaria, Tamo, Smilace, &c. 

Hortum Cliffortianum || suo tempore reddendum curavit Maecenas tuus optimus 

* Is absque ullo fere dubio fuit T. B. Renatus Potjppe Despoetes, qui medicinam in urbe Sandominicana 
Capitis exercuit, et inde ab anno 1734 ad 1747 cum fratribus Jussieis commercium habuit litterarum quarum 
triginta circiter possidemus, quibus accedunt descriptiones generum, de quibus hie Bernardus. Idem serius 
Catalogum Plantarum Domingensium edidit in tertio volumine operis : Histoire des Maladies de St. Do- 
mingue. 1770. 

t Histoire d'une Plante connue par les Botanisles sous le Norn de Pilularia. Mem. Acad. Roy. des 
Sciences. 1739. 

| Histoire du Lemma. Mem. Acad. Roy. des Sciences. 1740. — Eadem, ut sciunt, quam nomine ac 
Marsilese quadrifolise omnes nunc salutant. 

§ Quod genus serius (a. 1769 in Mantissa Plant.) institutum sub nomine Dracance ab ipso Linnseo, qui 
de stirpe sollicitus documenta a botanicis plagas calidiores colentibus aut invisentibus, ut Vandellio et Loe- 
flingio, pluries qua?sivit. Bernardus enim proprias observationes, quas hie nunciatas inter ipsius manuscripta 
possidemus magno numero magnaque cura. collectas, sed non perfecte digestas expolitasque, nunquam evul- 
gavit, et in catalogo horti Trianonensis manuscripto ubi Draconis arbor Cordyline draco inscribitur, hie re- 
jectum admisit nomen : pro quo postea, in catalogo eodem generum anno 1789 impresso, Ant. Laur. de Jussieu 
nomen Draccence jam non receptum substituit. 

|| Hortus Cliffortianus, Plantas exhibens quas in Hortis tarn vivis quam siccis Hartecampi in Hollandia 
coluit Vir nobilissimus et generosissimus Georgius Clifford, J. U. D., reductis Varietatibus ad Species, Spe- 

D. D. Cliffort. Gratias egi summas benefactori illustrissimo, sed multas rependere 
debueram pridem ob collatum quod tibi debeo munus, vellem ut mea tibi utilia magis 
essent officia ; pudet me silentio tantum temporis intervallum prgeteriisse ; parcas quse- 
so amico qui te studio omni prosequitur, et qui diligere te et amare semper non desinet. 
Vale. Parisiis dabat obsequentissimus et ex toto pectore devotissimus 

Bernardus de Jussieu. 

Die 20° Julii 1740. 

Salutant te plurimum frater meus et Pater, amicus Laserre, Aubriet, Vidua Vaillant, 
et D a Basseporte. 



VIRO ILLUSTRI 
DD: BERNHARD: DE JUSSIEU, 

professori botanices parisiensi, 

Amico Venerando, 

CAROL: LINNJEUS. 

In itinere Botanico, impensis regiis constitutus mihi obviam venit amicus antiquus 
D : Sohlberg, nuncius Regis nostri (Eocpres) ad nostrum legatum Parisiis vestris degen- 
tem ; data itaque opportunitate et occasione, has breve exaravi literas. 

Tractatus isti quos desiderasti a me post reditum in patriam impressos et compactos, 
literisque inclusis circa initium anni composui, vestro legato dedi, sed nimis graves 
cum navi se eosdem missuros benignus promisit ; prsestabitque procul omni dubio. In 
his ad tuas ultimas responsum dedi. 

Pro bulbis Orchidum missis iterum devotissimam mentem reddo ; diu hsesere apud 
legatum vestrum, prodiere tamen omnes, floruere etiam, sed tantum militares hiante 
cucullo. 

Iter Seucipio [suscipio "?] ad Insulas maris Balthici, CElandiam Gotlandiamque, redibo, 
si faveat numen, mensis Augusti circa finem. Ibi plantas marinas, muscos et petrifi- 
cata investigabo sedulo. 

Nunc dei gratia a miserrimo servitio praxeos Holmise liberatus sum ; stationem tan- 
dem obtinui, quam desideravi diu ; jussu regis in Academia Upsaliensi * nuper profes- 

ciebus ad Genera, Generibus ad Classes, adjectis Locis Plantarum natalibus Differ entiisque Specierum, cum 
Tabulis ceneis nitidissimis. Amsteltedami. 1737. 

* Botanices cathedram in Universitate Upsaliensi morte Olai Rudbeckii vacuam, quam obtinuit Rosen, 
Linnaeus ambierat ; mox ibidem, professore medicines Roberg abdicante, in ejus locum suffectus est, et de- 
mum, feliciori officiorum inter ambos collegas distributione, historian! naturalem habuit inter alia docendam. 

sor medicinae et Botanices factus sum, sicque florae redditus a qua exul per 3 annos 
Holmiae inter segros vitam degi. Si vita viresque a me aliquid in botanicis, ut spero, 
videbis. 

Orationem inauguralem de progressu, fatis et statu Botanices (in hoc seculo) habui,* 
ubi publice tuas preedicavi ut potui et debi [debui 1 ?] laudes, ne me ingratissimum 
reperires. A medicinee studiosis post annum qui vestras adeant academias quanti 
tuum nomen fecerim exaudies ipse. 

Saluta Venerandum fratrem tuum et amicos omnes nostros communes D: Isnard, 
Laserre, Viduam Vaillantii, D. Obriet et omnes alios, dominum qui Brasiliam adiet. 

Quid de fratre tuo ? quid de ejus observatis "? Quaeso respondeas, scribasque saepius. 
Si vixero post Septembris proximam diem, responsa dabo eodem die ad tuas, quoties 
hisce me beatum velis. 

Ter vale, vivasque omni amico major. Dabam Norkopiae d: 19 Maji stylo veteri 
1741. t 



Vir Claeissime, Amice Optime, 

Redditse mihi fuere literal tuae gratissimae, quibus responsa facere volui non semel, 
et quominus scriberem plurima detinuere negotia. Parcas quaeso elapsse meae negli- 
gentiae, quasdam si praetermiserim occasiones meum erga te significandi studium. 
Varia suscepi itinera, totoque autumno preeterito circa littora Neustriae maritima erra- 
vi, nova non pauca detexi quibus animale regnum aliquando ditatum miraberis ; $ meae 

Gratulamur nobis Galli suffragia in Gallia de Linnaei meritis lata nonnihil profuisse ut ad debitos honores in 
patria promoveretur, quod ipse testatur in Diario ubi legitur : " Count Tessin, who was then at Paris, having 
heard a great deal about Linnceus in that city, recommended him to Count Gyllenborg, at that time Chan- 
cellor. Count Gyllenborg arranged matters among the competitors in such a manner, that Rosen was to suc- 
ceed to this (O. Rudbeck), and Linnceus to the office of Professor Roberg, who was to resign on account of 
age, but that Linnceus and Rosen should afterwards change professorships with each other." 

* Quam nunquam edidit, forsan tamen serius in operibus dissertationibusque, ubi de botanices historia agi- 
tur, refusam inseruit. 

t Huicce et proximo epistolae spatium interjicitur sex annorum, cum eodem quinquies Bernardus scri- 
pserit, e cujus responsis constat nonnullas, saltern duas, Linnsei litteras desiderari. 

\ In omnibus botanicis, a Csssalpiniano usque ad Linnasanum, systematibus, jura civium obtinuerant Litho- 
phyta, Spongiarum, Madreporarum, Coralliorum, &c, &c, inconditam intricatamque multitudinem complexa. 
Quorum naturam animalem medicus quidam Monspeliensis, cl. Peyssonel, agnoverat an. 1727, plerisque dis- 
sentientibus vel dubitantibus. Dubitationem sustulit Bernardus de Jussieu disquisitionibus, de quibus hie men- 
tio, institutis et coram Academia Scient. Paris, expositis (Examen de quelques Productions marines qui ont 

vero antequam prodeant in lucem observationes ulterius indagari has res animus est. 

Te Professorem Botanices in Upsala audivi summa cum lsetitia, florae devotus omnino po- 

teris viam quam monstrasti facilem amplius aperire, naturalemque methodum tandem 

perficere,* quam desiderant et expectant botanophili omnes. Nil novi apud nos prseter 

tentamen historise naturalis provinciae Cayenensis,f et herbarum oflicinalium catalo- 

gum. Ista opuscula tradet tibi chirurgus Comitis de Tessin, cum redibit in patriam. 

Addam et his fasciculum Qusestionum Medicarum Facultatis Parisiensis. Qusecumque 

ad me misisti nondum ad meas manus pervenere ; gratias ago tamen plurimas pro ea 

qua me prosequeris benevolentia, in grati animi recordationem nonnulla offero semina 

exotica. Servet te Deus T. O. M. diu incolumem, vale, et me tibi devinctissimum 

credas 

Bernardum de Jtjssietj. 
Parisiis die 15° Februarii 1742. 

Salutat te plurimum frater meus gratulanturque tibi amici optimi quos Parisiis 
novisti. 

eti mises au Nombre desPlantes et qui sont VOuvrage d'une Sorte d'lnsecte de Mer. Mem. Acad. Sc. 1742). 
Dissertationem hanc sequebatur et partim complebat altera, prcenuntiata quidem, sed quam, etsi absolutam, 
tamen (ut saepius sueverat) inedilam reliquit (Dissertation et nouvelles Decouvertes sur les Coquillages marins 
connus jusqu 1 aujourd^hui sous le Nora de Plantes marines et ligneuses). Hanc praetereaque multas adnotatio- 
nes iconesque manuscriptas de animalculis marinis servamus, serii sagacisque studii monumenta, cujus conclu- 
siones a plerisque, duce Linnaso, admissse. Quae tamen veri Hmites non nusquam transgrediebantur, ut re- 
centiores Algologorum, prsecipue cl. J. DeCaisne, observationes demonstravere, unde Corallinse cum nonnullis 
aliis corporibus marinis, fructificatione ipsorum perspecta, vegetabilibus nunc iterum adnumerantur. 

* Hie innuitur iterum methodus naturalis de qua verisimile est fuisse frequens Bernardi cum Linnseo con- 
fabulantis argumentum. Linnaeus jam pridem (in Classibus, ann. 1738) fragmenta inchoaverat hujus methodi, 
quam primum et ullimum in parte systematica Botanices qucesitum vocat, sed cujus indagationem, continuo 
et alios fere excludente labore promovendam, ipse postea, sinon deseruisse, certe neglexisse, tot tantisque 
aliis laboribus avocatus, videtur. Alterum quidem serius (Genera Plantarum, 1764) ordinum catalogum 
edidit, sed quos minus prioribus cum natura. congruere sentiamus. 

+ Nouvelte Relation de la France equinoxiale, contenant la Description des Cotes de la Guiane, de Vlsle 
de Cayenne, etc., etc., par Pierre Barrere. Paris. 1743. 12mo. 

VIRO CLARISSIMO 
D. CAROLO LINNiEO, 

PROFESSORI BOTANICES UPSAL1ENST DIGNISSIMO, 

S. P. D. 
BEENAEDUS DE JUSSIEU. 

Perquam mihi gratae fuerunt litterae* quas tradidit mihi illustris Baro D. de Schaef- 
fer, cogtiovi ab his quod mei apud te vigeat studii recordatio, et quod jucunda fuerint 
ea quae olim miserim semina. Alterum accipies fasciculum eorum prsesertim quae a te 
desiderari significavit D. Baeck antequam redire in patriam cogitaret; hunc deferen- 
dum brevi curabit D. Cleberg, sed alium dispono quern secum asportabit et tibi meo 
nomine offeret illustris juvenis Comes de Spar. Hie mihi attulit binas dissertationes 
quae sub tuis auspiciis propugnatae fuerunt, l ma de Fico,j" 2 da de Betula nana.J Pro 
his gratias refero plurimas. Si quid novi in re herbaria aut historia naturali prodeat, 
ignorare me ne sinas ; hae res sunt tuae, sxint meae, deliciae. Peloriam ^ miratus sum, 
an sit Linariae vulgaris metamorphosis transmutatio vel progenies definire arduum 
mihi videtur. Si monstrum, sata semina indicabunt. Vidi quondam lusum naturae 
in floribus Linariae, sed adeo regularem nusquam perspexeram ; nectarium multiplex 
aderat quidem, seu calcaria duo tria et quatuor, nullo modo tamen limbus figura tam 
regulari gaudebat ut tua fert icon ; insuper non omnes unius spicae flores ita mutaban- 
tur. Ea quae polliceris hujus semina maxima cum voluptate accipiam. Circa Litho- 
phyta et marinas vulgo plantas quae te nunc credere scribis ea sententiam quam am- 
plexus sum mire fulciunt ; et tuae observations meis decus non leve adjicient et pon- 
dus. De Coralliis Balthicis dissertationem || quam propediem habere promittis, hanc 
avide expecto. Quod attinet ad methodum meam Vermium et Zoophytorum, ilia est 
potius tentamen quam perfecta distributio ; gloriosum tamen duco quod hanc vestris 
Actis inserendam judicaveris ; forsitan ad id faciendum impulit te amor in me tuus, 
cujus jam multa mihi exhibuisti testimonia. Unum inter praecipua est cum me Aca- 

* Quae desunt. 

+ Dissertatio botanico-medica qua Ficus ejusque Historia naluralis et medica exhibetur ; resp. Corn. He- 
gardt. Upsaliae. 1744. Et in Amcen. Acad., Vol. I. 

f Dissertatio lotanica de Betula nana,, resp. L. M. Klase. Stockholmise. 1743. Et in Amoen. Acad., 
Vol. I. 

§ Dissertatio lotanica de Peloria, resp. Dan. Rudberg. Upsalise. 1744. Et in Amoen. Acad., Vol. I. 

|| Dissertationis de Coralliis Balticis, resp. Henr. Fougt : Caput prius de Coralliis in genere. Upsaliee. 
1745. Et in Amcen. Acad., Vol. I. 

demise vestrse Socium elegisti, proposuisti et confirmasti. Tu solus me noveras, ideo- 
que hunc honorem mihi concessum a caeteris Academicis doctissimis viris ut tuum opus 
agnosco ; grates meas, precor, referas singulis membris dignissimis, nee me hujus gra- 
tiae immemorem fore unquam credas. Vale et me diligere ne desinas. 

Parisiis die 7 ma Aprilis 1745. 

Salutant te plurimum frater meus et D. Pater Laserre. Obiere D'Isnard et Aubriet, 
vidua Vaillant vivit, sicut Domina Basseporte quae flores et herbas magna cum arte de- 
pingit. D. Clairaut, mathematicus praeclarus, qui te in horto regio vidit et Suethice' 
allocutus est, salutem plurimam tibi dicit et deprecatur. 



CLARISSIMO VIRO 

DD. CAROLO LINN^O, 

PROFKSSORI BOTANICES UPSALIENSI, ETC., ETC., ETC., 

S. P. D. 
BERNARDUS DE JUSSIEU. 

Nolui hanc occasionem praetermittere, qua iterum possum meum erga te studium 
testari ; benevole igitur accipias pauca haac quae nunc mitto semina, meque promptum 
paratumque scias, mittendi alia si novero quae tibi grata et utilia sunt. Nil novi apud 
nos in re naturali. Bella Musas silere jubent. Expeto tuam de Coralliis Balthicis 
dissertationem, cseterasque lucubrationes de Botanica, si forte apud vos prodierint in 
lucem. Salutat te plurimum frater meus ; ex toto pectore amplectitur te Pater La- 
serre, itineris quondam nostri comes. Vale et me diligere ne desinas. 

Parisiis die l m& Maij 1745. 



AMICO OPTIMO, VIRO ILLUSTRI, PROFESSORI DIGNISSIMO 
D. CAROLO LINN.EO 

S. P. D. 
BERNARDUS DE JUSSIEU. 

Hisce Uteris tuam expostulo benevolentiam pro D. Cleberg, qui nuperrime nuntium 
accepit de fato functo Litterarum Graecarum Professore in Eegia Upsalien'si Universi- 
tate. Munus hoc adimplere cupit, paratus redire in patriam, tuum prsecipue ambit 

suffragium, cum tibi sit notissimus. Quapropter exoro te ut dignissimo viro servire 
velis ; officia qusecumque erga ilium prsestaveris in me lubenter recipiam, semperque 
tanti beneficii memorem me habebis. Fac igitur ut inter hos qui regiae Majestati offe- 
runtur unus numeretur. Cum nostras linquet terras, fasciculum deferet tibi selecto- 
rum seminum, grati pectoris tesseram. Vale, vir optime, et me eodem persequi studio 
ne desinas. 

Parisiis die 6 & Januarii 1746. 



ILLUSTRISSIMO DOCTISSIMOQUE VIRO 

DD. CAROLO LINN^O, 

PROFESSORI BOTANICO UPSALIENSI, 

S. P. D. 
BEKNARDTJS DE JUSSIETJ. 

Semina quarundam plantarum a te desideratarum nunc mitto et ut quam cito ad 
tuas perveniant manus vehementer exopto ; hsec deferenda in se recepit lubentissime 
D. Cleberg quern tua. summa. benevolentia. beare dignatus es ; prsestita a te erga hunc 
virum bona officia sincerum mihi prsebent amoris tui testimonium, quapropter quibus 
potero gratas animi mei actiones semper rependam. Quse de opere tuo nuper edito 
significas,* ut id commendem discipulis qui me quotannis in excursionibus botanicis 
per agrum Parisiensem concomitantur, hoc jucundissimo munere fungar eo lubentius, 
quod liber iste, diu desideratus, in historia naturali lucem novam affert, et quod ali- 
unde de te verba facere amem ; prseterea scio quantum emolumentum receperint qui 
secundum principia tua student ; memet experientia docuit. Poterit igitur tuus editor 
ea mittere exemplaria, 100 verbi gratia, et brevi, uti spero, si non omnia saltern pluri- 
ma distrahentur. Bibliopola hujus civitatis ad tuum mittit epistolam, in qua proposi- 
tis a te et a D. Bseck respondet; is est honestissimus vir, insigni probitate clarus. Dis- 
sertationes tuas de Fico, de Betula nana, de Peloria, de Coralliis Balthicis, &c. habeo ; 
traditee mihi fuerunt vario tempore. 

Nondum floruere apud nos Ximenia, Baobab, Guiabara,"f Simarouba (pro certo non 

* Operis hujus titulum indicare debuit epistola prior Linnaei, cujus itaque jactura demonstratur. Verisimile 
est fuisse primam editionem Flora Suecicce anno prsecedente Stockholmia? editam, etsi Florae Parisiensium 
excursorios non plane aptam. Nam liber (Genera Plantarum), forsan melius ad.usum discipulorum accom- 
modatus, Lutetiae jam tribus abhinc annis, curante Bern, de Jussieu, reimpressus venumdabatur. 

t Synonymon Coccoloba. 

est Euonymus, neque ad ilium in ordine naturali accedit) et Lucuma.* Sed flores 
ostendere Fagara et Citharexylon. Fagara mas staminibus quinque gaudet, sed hujus 
arboris caracterem scripsit D. Bseck ; fcemina vero florere incipiebat anno prseterito ; 
hujus floris caracterem alia, vice communicabo, simulque Citharexyli descriptionem, 
quoad partes singulas fructificationis, solo excepto pericarpio, quod ad frugem venire 
hue usque recusavit. Glans unguentaria mihi videtur longissime recedere a Bonduc, 
nee ullam cum hac arbore affinitatem reperio. Desunt mihi e plantis Sibirise, quarum 
semina possides, secundum Ammanni indicem, Cardiaca 62. Papaver 81. Sedum 93. 
Pentaphylloides 116. Lilium 139. Lupinaster 143. Vicia 147. Astragalus 166. La- 
thyroides. 151. Melilotus 158. Delphinia 174-175. Absinthium 193. Lactuca 211. 
Aspalathus 282, 283, 284. Blitum 239. Amethystina 70. Euyschiana 64. Lophan- 
thus, Anandria, &c. Ea si mittere [mittes 1 ?] per quamdam amicorum occasionem, 
rem facies mihi pergratam ; interim valeas, et fac ut noscam opportuno tempore quae 
a te cupiuntur plantse ex horto nostro, cujus Catalogos secum tulit amicus D. Bseck. 
Salutat te plurimum frater meus, ambabus ulnis amplectitur te D. Laserre botanicus 
chirurgus, de te memoriam pictrix virgo agit et te salvum esse cupit. Iterum bene 
valeas et me amare perge nee desinas. 
Parisiis die T Maij, Ann. 1746. 



vrao jEternum colendo 
DD. BERN. DE JUSSIEU, 

PBOF : BOTANICO INCLYTO. 

Aliorxjm omnium, quotquot desidero, literas accipio iteratis vicibus ; tuas vero quae 
prse aliorum omnium mihi suavissimBe raro obtineo ; hoc me jam vexat ; licet nunquam 
potuerim tibi tantas, quantas debui, grates reddere pro millenis et seternis beneficiis, 
tamen nullam intermisi occasionem de te cum veneratione loqui et de nomine tuo 
magnifice sentire. 

Regia gratia Archiatrorum comitis nomine insignitus sum ; hanc veneror, sed tuam 
gratiam nulli postpono, vellem potius Tuum dici amicum et servum. 

Iter W.gothicum -f nuper a prelo prodiit ; refertum bene multis observationibus in 
historia naturali, sed lingua Suecica ; octavo, paginse 300 et tab. 5, ubi et insecta ma- 
rina et flores Algse delineatee et varia ceconomica ac curiosa. 

* Achras mammosa, L. 

t Wastgota-Resa, pd Riksens Hdglqflige Standers Bef alining fdrratad dr 1746. Stockholm. 1747. 

Flora Zeylanica * adhuc sudat, opus erit parvum, sed magni laboris, quern librum 
minime tibi displiciturum spero, licet nullus dubitem quia tu solus errores varios repe- 
rias, quos mea tenuitas evitare nequiverit ; te multorum annorum experientia cautum 
fecit. 

Nova Plantarum Genera j" in dissertatione academica. N° 50 proposita sunt, hisce die- 
bus proditura, cum omnes philyrse jam impress® sunt. 

Vires Plantarum J seu explicatio Fundamentorum Botatiicorum a N. 336 ad 365 ante 
14 dies publice ventilabitur. 

Materiam botanicam § (absoluta Flora Zeylanica) edam compendiosissimam, evitabo 
omnia quae nee propria experientia nee aliorum fidi casus confirmarunt ; Tu qui in his 
multum vales, mihi unicam vel alteram observationem mittas, ut liceat honorificam 
Tuam facere mentionem. 

Non novi ad qusenam genera sequentes sunt referenda? : Myrobalani indse, Chebulse, 
Belliorcae, citrinse ; Anisum stellatam ; Gum: elemi, Sagapenum, Carannse, Bdellii, 
Myrrhse, Olibani, Ammoniac, Opobalsamum, Bals. peruvianum ; Copaiva ; Lignum 
aloes ; sang. Draconis, Lign. Rhodium, Simanba. Si novisti horum aliquam, candide 
et amice genus mihi dicas ; publicas tibi grates agam. 

Nix et nocturnum gelu adhuc nos vexat, dum vos in beatissimo aere inter flores 
vitam transigitis. 

Dicas mihi quseso quasnam acceperis e meis dissertationibus ut queam mittere reli- 
quas. Fuere : Betula, Ficus, Peloria, Corallia, Amphibia, Martino-Burseriana?, Hor- 
tus Upsaliensis, Fassiflora, Anandria, Acrosticum, Mus. Adolpho-fredericianum, Sponsa- 
lia plantarum. Floram et Faunam Suecicam te vidisse nullus dubito. 

Alta quies omnium rerum in scientia naturali apud nos viget et habitat ; Barbaras 
hie ego sum nee intelligor ulli. 

Tu vivas diutissime et devota mea officia dicas venerando fratri tuo et dulcissima? 
amicse mea; Pictrici horti regii et Beato Laserre et reliquis apud quos innotui. 

Dabam Upsalise 1747. d: 24 April. 

* Flora Zeylanica, sistens Plantas Indicas Zeylona Insula, qua, olim 1^70-1677 lecta fuere a Paulo 
Hermanno, Prof. Bot. Leydensi, demum post 70 Annos ab Auguslo Guenthero, Plmrmacopold Havniensi, 
Orbiredditm ; hoc vero Opere revism, examinata, determinate et Musi, atce, Generibus certis, Differentiis 
specif cis, Synonymis propriis, Descriptionibus compendiosis, Iconibus paucis. Holmise. 1747. 

t Nova Plantarum Genera, resp. Car. Magn. Dassow. Holmise. 1747. Et In Amoen. Acad., Vol. I. 

£ Vires Plantarum, resp. Frid. Hasselquist. Upsalise. 1747. Et in Amcen. Acad , Vol. I. 

*§, Materia Medica, Liber I. de Plantis. Holmise. 1749. 

CELEBERRIMO DOCTISSIMOQUE VIRO 
DD. CAROLO LINN^EO 

S. P. D. 
BEBNARDUS DE JUSSIEU. 

Te suadente et cupiente suscepit iter alese plenum tuus non meus ex Flora filius 
D. Missa. Etenim ab hac die qua rem herbariam discere ccepit summo te prosecutus 
est studio, et a te edoceri exoptavit. Ipsi gratulor quod feliciter scopum attigerit tam- 
diu desideratum, gratesque simul refero quam maximas ob collata officia licet a me 
non expostulata. 

In Africam proficiscitur juvenis botanopbilus,* caeteris historian naturalis partibus 
optime imbutus et informatus. Ab illo segetem amplissimam observationibus bene 
locupletatam expectamus, et sperare fas est ; plantes et animalia juxta methodum 
tuain definire sibi proposuit. Specimina sicca, matura semina, mittet, sicut et insecta 
quibus cognoscendis utilem mecum hac sestate et autumno prseterita. navavit operam, 
tu83 Faunae vestigia insistens, in qua tamen non pauca emendanda, immutanda aut 
firmiori talo statuenda videntur. Cum quid ab his calidissimis oris novum appulerit 
tu profecto primus eris particeps, et offerre mihi jucundissimum. Semina qua? nunc 
mitto recentissima sunt, alia ubi primum significaveris lubenter colligam statimque 

* Mich. Adanson, turn annos tantum 21 natus, quinque mansit in Senegalia, cujus historian! naturalem 
redux edidit anno 1757. Plures ejus longioresque epistolas, non mediocris ad rerum naturalium ipsiusque 
auctoris notitiam pretii, possidemus, inde ad Antonium et Bernardum de Jussieu scriptas ; quibus utrumque, 
posteriorem imprimis, magistrum patronum amicumque profitetur. Quod Linnaeum attinet, saepius de ipso 
in his litteris mentio, et sequentia propositum a Bernardo hie enunciatum Adansonii, quamvis serius a vesti- 
giis Linnseanis procul discesserit, confirmare videntur. " Vous me ferez plaisir de me marquer sijefais Men 
de decrire les differences de chaque espece de toutes ces sortes de plantes et d" 1 animaux, ainsi que des endroits 
oil Us se trouvent, avec leurs proprietes, qfin de pouvoir a mon retour reduire cet ouvrage en forme de cata- 
logue tel que le Fauna Suecica de 'Linnaeus.'''' (Lettre du 15 Aout, 1749.) — " Je vous laisse la liberie de 
communiquer a M. Linnaus le caractere du Baobab ; je pense que cela ne peut m'etre desavantageux ni tirer 
a aucune mauvaise consequence : je vous prie mime de vouloir Men assurer ce spavant de Vestime infinie que 
j'ai pour sa personne et ses ouvrages, et que la distance infinie qui me separe de lui est la seule raison qui 

me dispense de lui communiquer moi-meme tout ce qu'il pourrait d&sirer Pour ce qui est des autres 

genres, fyc, je vous prie de ne les point faire paraitre, parce que je compte apres mon retour, apres avoir 
fait paraitre en Frangais Vhistoire naturelle des environs du Senegal, donner en Latin suivant le systeme 
de Linnaeus et dans la forme de son Flora Zeylanica, les observations faites en cet endroit. Comme le sys- 
teme de cet, auteur est asset gSneralement recu, et que d , ailleurs je n'ai pas encore vu assez d'objets pour 
constater la bontS du mien, je compte donner le Flora Guineensis suivant ses principes?'' (Lettre du 20 
Fevrier, 1752.) 



202 EPIST0L.& JUSSI^O-LINN^AN^. 

deferenda curabo. Mutuum vigere commercium jam sinet pax alma. Flo ram Zeyla- 
nicam, Hortum Upsaliensem, Materiam Medicam, Systema recusum et caetera a te edita 
nondum videre contigit ; afferet, ut scribis, D. Missa, at quam sero venient. Tu meae 
expectation! molestissimum fraenum injicere voluisti, fortasse ut tuae citius responderem, 
votaque solverem. Culpam fateor, me invito, elapsam; itaque digneris me antiquae 
redintegrari amicitiae. 

Sed quid moror ? Ecce nova panduntur orbi litterato miracula. Jam saeculo laben- 
te ultimo, innumera corpuscula in semine masculino observaverat, vitali motu donata, 
natantia, et in quolibet diversi marium generis liquore analogo anxie quaesierat, imo 
invenerat, sedulus et sincerus arcanorum Naturae investigator Leeuvenoekius, optimis 
adjuvatus microscopiis. Eadem corpora, animalculorum spermaticorum nomine in- 
signita, ejusdem molis et figurse, prorsus similia, pari motu agitata, progredientia ve- 
luti per eequora pisces, in spermate fcemineo, lentis vitreae ope observavit demonstravit- 
que D. De Buffon,* Begiae Academiae Socius, horti praefectus, physicis disquisitionibus 
clarus, historiae naturalis studio et operibus prseclarior. Hoc patefacto in viviparis 
animalibus, oculos convertit ad ovipara, volucrum genus omne, majora unde e tenebris 
suscitavit prodigia, dicam mysteria, captum human um superantia; quae quidem labore 
summo prosequitur, de iis alias locuturus. Spermatis fceminei latex visui non semper 
se prodit ; sunt certa tempora, sua cuique animali lex data est, nee continuo marem 
appetit fcemina ; itaque investigandus venit ille liquor dum oestro venereo percita, tur- 
bata, ludibunda, denique lasciviens currit undique fceminea gens ; ludit, ejulat, anxia 
dolet, vulvam reserat rore perpetuo madefactam, conspurcatam, succuba impatiens ; 
tunc ovaria seu testiculi subcrescentibus tuberculis immutantur quasi totidem mammil- 
lis succo plenis, apice fissis et hiantibus, e quibus postea pedetentim ejicitur semen 
requisitum manatque ad tubas uterinas. Bes profecto stupendae et quae propagatam, ab 
animalculis spermatids deductam, de generatione hypothesin penitus evertunt, necnon 
hominis primordia uti caeterorum animantium originem abstrusiori involvunt caligine. 

Salutem plurimam accipias a carissimo fratre, fidelissimo D. Laserre et honesta vir- 
gine D. Basseporte, quae alteram a te appellari uxorem summopere gloriatur. Valeas, 
totaque tua progenies bene valeat. Amare me pergas semper qui tibi devoto pectore 
nexus vivere laetor. 

Parisiis die 30* Januarii, anni 1749. 

Musci Norvegici egregium specimen, Ceratoidis semina, tuae erga me benevolentiae 
munera, grata mente recordor. 

* Decouverte de la Liqueur seminale dans les Femelles vivipares et du Reservoir qui la contient, par M. 
de Buffon ; dans les Mem. de l'Acad. Hoy. des Sciences pour l'annee 1748. 

A Monsieur, Mons* BEENH. JUSSIEU, 

membre de la academie des sciences, 
Paris. 
VlR ILLUSTRIS AD CINERES VENERANDE, 

Accepi litteras ; accepi Semina ; utraque tanquam a patre genuino accepta refero, 
te ut patrem botanices semper agnosco et agnoscam, pius tuus vivam ; et mihi gratula- 
bor esse tuus discipulus, utinam dignus. 

In Fauna infinita emendenda habeo ipse ; utinam ipse velles docere discipulum, ut 
possem emendare pleraque ; proximo anno alteram editionem dabo ; erat in hac scientia 
primum tyrocinium ; forte non ita facile erat prima in hac scientia dare fundamenta. 

Accessit D nu3 Missa* prseterlapso autumno ; de quo omnes Parisiis scripsere quan- 
tus erat, excepi eumdem uti ex ccelo demissam Pandoram ; excepi hospitio ; curavi 
omnia quae in me erant ; nudus accessit ; vestitus fuit ; pecunias numeravi absque spe 
redditionis ; quid non facerem discipulo tanti prseceptoris % tandem ipse mihi retulit 
quam indigne se gesserat et in te et in inclytum Reaumurium ; observavi, nil dixi. 

Erat mea mensa, simplicissima licet, ipsi patens. Meridie et vespere post ferias na- 
tivitatis Christi rediit Stockholmia Upsaliam bene vestitus a nuper defuncto illustri 
legato et omnibus nostris non satis laudando de Lanmary, sed quod dolui aliis mori- 
bus. Sermo de germano botanico, ita alienabat animum ejus ut non tantum reliquit 
domum meam, sed vituperiis, maligno sermone, se reddidit affabilem inimicis omnibus, 
ut si ipsa invidia ex inferno surexisset, ego non pejus fuissem contam hiatus ; discessit 
sic ex hospitio meo non salutato hospite, ac si fecissem pessima. Deus me inter et 

* Iterata mentio et querela in litteris, turn hisce, turn ad cl. medicum et herbarium Monspeliensem Sauvages 
Delacroix adhuc ineditis, de doctore isto Missa, caeterum tam obscuro. Memoratur etiam idem in epistola 
Linnsei ad Hallerum 25* (Sept. 1748), qua teste, e Germania in Sueciam redux litteras summorum virorum 
alterius ad alterum retulerat. Eodem fere tempore exortum inter ipsos dissidium, in quo Missa a Linnaso 
alienatus partes adversas suscepit. Hunc quidem non plurimi fecisse videtur Bernardus et in Adansonii 
litteris supra laudatis legimus : " Je souhaite que, sHl est vrai que le S r Missa fasse son retour en France, il 
laisse tout du moins le volatil de son esprit en Suede, et ne nous rapporte que le Jixe." Altrinsecus hsec 
Archiater Reg. Suec. Bseck in epistola ad Bernardum : " Surenient M. Missa deviendra habile homme, sHl 
ne Vest pas. Jaimois a la fureur sa compagnie et je plains Linnaius de T 'avoir irriti. Mais encore il est 
un mystere ici ce qui auroit pufaire odium plus quam Vatinianum entre ces deux messieurs. Aumoins autant 
que je voye, c'est M. Linnceus qui a tort pour n 'avoir pas mieux menage un Stranger, et qui plus est un 
Francois." — Citatur in Bibliotheca Botanica Halleri Henr. Missa auctor Dissertationis de Vi Sanguinem 
comprimente Lycopodii (in Commentariis Bononiens. Scient. et Art. Instituti), unde patet, ut ex nomine, 
genere Italum fuisse. 

ilium judicet ; feci quod dolebo nunquam, quod conterraneo nollem et possem prsestare. 
Utinam daretur occasio declarandi affectum in genuinum Tuum filium, quod vereor 
me in spurium commisisse. Hisce omnibus sepositis, tamen obtuli ei omnia, si velit 
adhuc reportabit animum meum, earn tantum ob caussam, ut non ingratus moriar, qui 
tanta a te reportavi, quanta a nullo alio mortalium. 

Utinam daretur occasio mittendi ; si velis indicare aliquem Holmias cui possem ad 
te tradere tractatus ; si non turn habeas omnia, ego in culpa ero. 

Desino et termino litteras ea contestatione quod quandiu vixero, ero pius tuus cultor 
et tibi magis quam ullo mortalium, excepta unice uxore, cultor certissimus devotissimus. 

Plurima officia dicas amicissimse D nie Bassaport, de qua in somniis loquor ; erit mea 
altera uxor nolens volens, si viduus permansero. 

Pete ab ea ut mihi det pictum et exsiccatum specimen Lonicerse illius Canadensis 
repentis quam plantam puto esse Linnsese speciem.* 

Vale et vive. 

Dabam in itinere Scanico constitutus, die 12 Aprilis 1749. 

C: LiNNiEus. 



BOTANICO SUMMO 
DD. BERNH. DE JUSSIEU, 

S. PI. D. 
CAROLUS LINN^US. 

A primo vere in hoc usque tempus occupatus fui in itinere Scanico quod nunc ab- 
solvi et Upsalise redditus sum ; proinde et mihi primum erit Te, quern maximi semper 
facio et cui plura grata et curiosa accepta refero, interpellere. 

Semina ista rarissima quae liberalissima manu et in ingenti copia. misisti, accepi ; 
plures inde natse plantse feliciter crescunt : Passiflora foliis bilobis peltatis ; item Gra- 
nadilla folio tricuspide obtuso Feu : ; Tournefortia caule volubili foliis glabris ; Sphae- 
ranthus ; Coix seminibus angulatis ; Poterium spinosum ; Datisca s. Cannabina cre- 
tica ; Coreopsis foliis verticillatis Gron. ; Rudbeckia quae Obeliscotheca integiifolia 
Dill. Elth. ; Glycyrhiza leguminibus glabris; Corylifolia; Fumana lutea ; Ketmia 
bras, folio ficus, p. pyramidato sulcato Tournef. ; Dodartia ; Malva frutesc. hirsuta, 
fl. luteis in capitulum congestis Plum. : Capraria curassavica ; Sida foliis ovato-lanceo- 

* Vide infra, not. + ad p. 216. 

latis, caule paniculato Roy. ; .Ocymum fruticosum ; Cedronella canariensis ; Sison foliis 
ternatis Hort. Cliff". ; Sideritis cretica tomentosa candidissima flore luteo Tourn. ; Aze- 
darach ; Sideritis orientalis, phlomidis folio. Tour. \ Amaryllis Belladonna ; Reseda 
erucago apula. Column. ; Papaver cambricum Dill. Elth. ; Apocinum curassavicum ; 
Solanum bonariense Dill. Elth. 2. 272 ; Mandragora ; Alypum frutex terribilis ; She- 
rardia tenui folio, fl. purpureo Vaill., ut reliquas taceam. 

Tam multse tamque raise planta? quas antea non vidit Suecia, non possunt non me 
coram pedibus Tuis gratissima mente prosternere. 

Expecto flores Lupuli sylvestris Americana? claviculis donatse Pluk. t. 201 f. 8, 
quam vix a facie dicerem Bannisteriam,* nisi tu mihi dixisses. Egregie crescit et forte 
proximo anno flores ostendet. 

Axyris mihi novum genus est ; floribus masculis triandris, ab Amaranthis diversum 
cujus species mihi sunt 

1° Axyris fruticosa, floribus femineis lanatis, orientalis. 

2° Axyris erecta herbacea amentis masculis simplicibus. -^ 

3° Axyris herbacea, amentis masculis corymbosis. C Sibirise. 

4° Axyris herbacea, floribus capitatis. j 

et forte 

5° Axyris foliis linearibus, caule herbaceo, fl. nudis. Linaria Scoparia. Si habeas 
plantam florentem quajso examines. 

Mihi tantum species 2 a in horto est. 

Napcea vocavit (a vairi) Saltus lucus, Nympha sylvatica, quia umbrosa amat) Clayton 
novi generis plantam, quam nuper delineavit D. Ehret Londini splendidissime, est 
Altha;a magna Aceris folio, cortice cannabino, floribus parvis etc. Bannist. in Bay 
hist. 2. p. 1928. Haec in diversa planta flores gerit masculos et femineos ideoque 
dioica mihi est. 

Sub hoc genere ego comprehendo Althseam virginianam ricini folio Herm., quamvis 
floribus hermaphroditis ; ubique plantse facies eadem, flores et fructus iidem ; excepto 
sexu. Distinguitur facile Napsea a Sidis calyce non plicato sed urceolato et stylis non 
capitatis ; adeoque prior Napsea floribus dioicis ; posterior Napsea fl. hermaphroditis. 
Has procul dubio dudum accepisti. 

Calamistrum f in itinere Scanico copiose collegi ; vidi quod sit genere diversissima 
a Pilularia tua quam ibidem copiose offendi prima vice intra Suecia? limites ; offendis- 
sem nunquam nisi tu eamdem mihi demonstrasses in tuo gratissimo itinere. Calami- 

* Recte quidem ; nam est Gouania Domingensis, L. 1" Isoetes. 

strum fert fructum intra basin foliorum exteriorum ; ut eamdem delineavit Dillenius ; 
at vero squamam floris cordato-sagittatam a latere inferiore folii non vidit ; nee anthe- 
ras observavit ; folia enim interiora plantae intra basin gerunt antheram magnam ova- 
tam, polline copioso refertam, habent et fibres similes femineis a latere inferiore folii, 
quae omnia delineabo in Itinere Scanico. 

Muscus norvegicus umbraculo ruberrimo examinatus est a D. Montin * qui hoc anno 
petiit Lapponiam, caret absolute omni calyptra, adeoque Spbagni genuina species est. 

DD. Kalm f qui Canadians, petiit et nunc in Canadia versatur misit plusquam multa 
semina. Ego primo vere colligam ex his pro te, ut habeas eadem. Redibit D. Kalm 
proximo vere cum plantis siccis et vivis, modo vivat. Utinam haberet secum plantam 
siccam Lonicerae herbacese repentis Canadensis, quam tu habes in horto parisino ; 
vellem lubenter videre, nonne haec planta species esset Linngeae. 

D. Hasselquist J d. 2 Augusti solvit Stockholmise versus Palsestinam, a qua si sal- 
vus redeat mihi multa promitto, quum solius botanices causa istam regionem adiit. 

* Splachnum rubrum. — Laurentius Montin, Linnsei magistri exemplum et consilium secutus, plagas bore- 
ales investigavit, cujus itinerarium ex epistola. ipsius (Dec. 1749) ad Bernardum de Jussieu excerpere licet. 
" Ineunte nimirum anni hujus vere, iter, suasore et auctore archiatro nostro Linnceo, in me suscepi Lap- 
ponicum, ut naturalia dissitarum provinciarum colligerem, atque in ea ulterius inquirerem. Lares itaque 
■Upsalienses reliqui ; Westrobotniam peragravi ; Lapponiam petit Lalensem ; circa initium astatis ad alpes 
perveni, quas mox conscendi iter Norvegiam versus dirigens : rariora conquisivi ; nova licet paucissima 
descripsi ; tandem, Norvegia ad mare usque Septentrional e perlustratd, Westrobotniam rcpetii ; ultima 
ibi astatis particuld jucunde transacta, Upsaliam spoliis tarn vivis quam alias conservatis, finito cum mense 
Septembri itinere, redux factus sum." Litteras comitabatur herbarium plantarum a Montino collectarum, 
pro quo recepto Bernardus infra grates agit, quodque typis Florae Lapponicae Linnaeanae pretiosum servamus. 

t Petrus Kalm Linnaei discipulus, jam tunc itineris per varias Sueciae provincias relatione, nee non doctrina 
sub magistro summo comparata, insignis, ipso impellente et commendante, e patria. Dec. 1747 in Angliam 
et inde in Americam transiit, ubi, castris Philadelphise positis, provincias boreali-americanas a Canada usque 
ad limitem Pensylvanise australem (Linnaeus tamen in litteris et Virginiam pluries nominat) investigando 
peragravit per tres annos, post quos redux sedem Aboae, professor patrocinio Linnaei factus, fixit, ibidemque 
itineris rerumque collectarum et observatarum historiam in tribus voluminibus (Resa til Norra America. 
1753- 1761) edidit, serius a J. R. Forster Anglice translatam {Travels into North America ; containing its 
Natural History, and a Circumstantial Account of its Plantations and Agriculture in general. 1770-71.) 

% Fredericus Hasselquist discipulus alter Linnaei, verbis incitatus magistri qui de indagationibus in Ori- 
ente et prsesertim in Palaestina, ad illustrandam Scripturarum Sacrarum historiam naturalem, instituendis 
frequenter et facunde disseruerat, hoc iter, etsi valetudo et pecuniae vix sufficiebant, suscepit ; primo Smyr- 
nam, Magnesiam, Natoliam, montem Sipylum peragravit, dein jEgyptum, Patestinam, et Syriam, turn Cy- 
prum, Rhodum, et Chium insulas, et denique Smyrnam redux ibi, tabe pulmonum consumptus, die 7 a Febr. 
anni 1752, trigesimum agens, occubuit. Quae collecta scriptaque reliquerat, a creditoribus detenta, aegre 
nee nisi per munificam reginae opem, patriae restitui potuere, et Linnaeo cujus opera serius apparuit Fr. Has- 

Naves chinenses multos pisces, insecta et siccas plantas pro me adduxere, sed merces 
istse Gothoburgi haerent, nondum mihi traditae sunt, expecto has quotidie. 

Actis nostris Upsaliensibus quae nunc sudant inserui Coldenii characteres plantarum 
Coldenhamensium in Noveboraco Americes conscriptos,* qui curiosi sunt et tuis acu- 
tissimis oculis forte digni. 

Nova litteraria nobis attulere quod Museum Horti Regii Parisini j" prodibit prope 
diem in 4 voluminibus quarto ; avidissime expecto hunc librum, qui procul dubio ha- 
bebit multa curiosissima. 

Misisti ad me prsecedente vere spicam, per Suecum qui erat Parisiis, sed absque 
foliis, absque nomine ; habuit ni fallor stamina multa et pistilla 2 ; quaeso dicas mihi 
qusenam sit planta.J 

Annon vidisti flores Bahobab ; egregie crescit apud nos ex seminibus quae olim mi- 
sisti, sed florere recusat, miror admodum cujus sit generis. 

selquist, Iter Palastinam, alter Resa til Heliga Landet forrattad ifrdn dr 1749 til 1752. Stockh. 1757. 
Versiones hujus extant Germanica, Gallica, Anglica. 

* Plantm Coldenghamia in Provincia Noveboracensi Americes sponte nascentes, quas ad Methodum cl. 
Linncci Sexualem observavit et descripsit Cadwallader Colden (in Act. Acad. Reg. Scient. Upsal. 1749 et 
1751). — Originem hujus opusculi narrat sequens prsefatiuncula : " lllustris auetor Americam adiit ante 40 
annos, non superficiali Botanices cognitione imbutus, nihilominus latuere ipsi plantce in novo orbe crescentes, 
quas nulla, ratione ad genera et species amandare potuit ; hinc seposuit Botanices sacra per annos triginta, 
dum in manus ejus incidunt opera cl. Linnai botanica, secundum principia cujus incepit plantas feliciter et 
facile examinare atque detegere, et ad genuinas familias reducere ; hac ratione plantarum Coldenghamensium 
collectio nata est. Plantas sic graphice delineatas misit illustris auetor ad cl. J. Fr. Gronovium, et hie ad 
Linnamm nostrum, qui demum ab auetor e obtinuit veniam has publici juris faciendi." 

Ipsi manuscriptum possidemus, herbariolo Noveboracensi a Coldenio misso junctum, quod supplementum 
operis prrecedentis videatur, cum hoc ad nurnerum 237 desinat, ad 240 nostrum incipiat. Subscriptio 
( To D r Gronovius, Leiden.) indicare videtur similiter destinatum fuisse ac partes a Linnseo vulgatas, quam- 
vis ineditum remanserit. Sed, quod mirum, in observationibus quse, Anglice inque modum epistolse scriptae, 
descriptiones Latinas botanicas sequuntur et manuscriptum terminant, judicium fertur mite quidem sed tamen 
libere et rccte censorium de Linnsei quibusdam opinionibus (v. g. Floram Americanam ab Europa;a omnino 
diversam nee species communes inter ipsas admittit Coiden), generibus et toto etiam systemate utpote, ca;te- 
rorum instar, naturae repugnante, ita ut his verbis desinat : " From what I have note wrote, you will see the 
reason I have to prefer the method of reducing the plants into certain orders [ordines] rather than to a gen- 
eral system, as 1 took the liberty to write to you in my last, because I believe by this method we will not so 
easily fall into mistakes of dividing and confounding what should be joined or separated, as ice are tempted 
to do for the sake of a favourite system?'' 

t Sub quo titulo designatur magnum opus (Histoire Naturelle de Buffon), cui in prima editione subjunge- 
batur arec la Description du Cabinet du Roi. Tria volumina anno 1749 prodiere ; quartum tantum 1753. 

J Vide infra, not. * ad p. 216 et p. 220. 

Si poteris mihi comparare virum Stockholmia?, scilicet aut legatum vestrum aut mer- 
catorem aliquem Gallicum aut alium quemcunque, cui possem merces meas commit- 
tere, haberes a me omni anno quae prodeunt curiosa in Suecia et quaecunque rariora 
sese hie sistaut. Habito enim itinere unius diei Stockholmia; facile possum omnia 
Stockholmiam mittere, sed obtinere Stockholmise virum qui inquirat naves Galliam 
petentes, nunquam ofFendere potui. Cures hoc si poteris. Ingratissimus mortalium 
Missa abibat insalutato me hospite, adeoque nihil mittere potui. 

Annon velles inserere Actis nostris figuram Lonicerse nummularis folio Canadensis. 

Saluto amicissimam, dulcissimam nobiliorisque sexus ornamento virgini Bassaport 
et D um Laserre. Vivas diu felix et sospes ; te stante virebo et virebit Hortus noster 
academicus. 

Dabam Upsalise d. 22 Septembr. 1749. 



Illcstrisso B. DE JUSSIEU, 

Benefactori semper colendo, 

S. PI. D. 

CAE: LINNAEUS. 

Inter Botanicos nullus est quem majoris facio quam te, nullusque ad quem magis 
difficile est aliquid mittere. Accepi aliquot semina a D. Kalm ex Virginia ; vellem ad 
te mittere, modo scirem quo pacto ut non fieret tuis impensis. An liceat ea mittere 
sub couvert ad Acad. Keg. Paris. \ vel an sub involucro Prsefecti horti D™ Buffon 1 
Vel qua ratione id fiat rogo qusesoque quanto ocyus rescribas, ut semina in tempore 
habeas. 

Apud nos nihil novi. Ego paro iter Scanicum, sed lingua Suecica. 

Dissertatio de Splachno a D no Montin ; seu de musco Norvegico, umbraculo ruber- 
rimo et luteo, impressa est.* 

Diss, aliam imprimo de seminibus muscorum detectis.^ Capitula muscorum esse 

* Dissertatio Botanica sistens Splachnum, quam Prasid. C. Linnceo publicce Censurm modeste subjicit 
Laur. Montin. 1750. Exemplar a Linnseo missum lineas quatuor manu ipsius scriptas in titulo exhibet : 
" Sisto museum vilem, omnium maxime singularem, inter plantas detectas rarissimum, ut in manus per- 
veniat Vestratis, qui habenas regit Botanices." C. Linnaeus. R. Ac. correspond. 

t Semina Muscorum detecta, resp. P. J. Bergius. Upsalias. 1750. Et in Amoen. Acad. Vol. II. — Dum 
urnam muscorum antherse phanerogamarum assimilat Linnaus, non plane quidem abhorret a vero ; nam 
harum analogiam recentiores, monente CI. H. Mohl, agnoverunt, sed alio argumento innixi, sporarum scilicet 
intra cellulas matrices quaternatim, pollinis granorum instar, nascentium genesi : qua? Linnseum latebat 

antheras patet ex pollinis natura. Ubi anthera et pollen ibi necessarium est pistillum. 
Qusesivi multum. Reperi. Sed alio quam speraveram modo. Verbo semina musco- 
rum carent omnino cotyledonibus, carent adeoque tunica, adeoque corcula sunt semi- 
num decorticata et in Dill. Muse. tab. 56, f. 1. litt. h. i. k. 1. m. n. o. p. depinxit et 
florem femineum calyce tetraphyllo et semen foliosum s. decorticatum ; idem patet in 
reliquis examinanti. 

Vianelli observatio qua? nuper prodiit Venetiis, de aqua marina juxta navem phos- 
phorisante pulcbra est et nova ; quis crediderat lucem hanc deberi vermiculis 1 Nunc 
evictum est. 

Dalibardi florae paris. prodromum videre avidissime gestio ; cum vos potestis absque 
impensis literas mittere Parisiis ad alias terras (ut audio) annon velles singula vice 
mittere 6 philyras sub couvert ad Societatem regiam Upsaliensem, turn haberem ea abs- 
que impensis, cum ipse effringo omnes societatis litteras. Si hoc poteris, quseso facias. 

A D. Hasselquist ex Smyrna litteras habui jucundissimas ; hisce diebus spero quod 
Hierosolymam pervenerit. Si sanus redierit ab eo multa mihi polliceor; fuit meus 
discipulus optimus. 

Nullus apud nos supervixit tam mitem ac inertem hyemem quam hanc qua? discessit 
cum novo anno. 

Quseso cures ut aliquis studiosorum botanicorum apud vos accurate observet quo 
die avbores sylvestres vestrates et sponte nascentes, quando et quo die veris s. mensis 
folia e gemmis promant,* et simul quo die hordeum seratur et quo die idem autumno 
maturum dissecatur, et ut hoc mecum communices pro tua amicitia rogo qusesoque. 

cuidam sacci utriusque fariniferi minus intimse similitudini solum attentum. At cum aliunde pro seminibus 
gemmas habeat,et quidem seepius antheridia gerentes, sexus omnino in hac classe plantarum invertisse 
yidetur. 

* Quanti sit momenti phenomenorum naturae quot annis periodice recurrentium tempus plus minus prope- 
rum serumve sedulo notare, solita ingenii acie intellexerat Linnaeus, observationes ipse domi instituerat, aliis 
aliarum regionum incolis commendabat. In Suecia per quatuor annos perrectas promulgavit in Dissertatione 
( Vernatio Arborum, 1753, et Amain. Acad., Vol. III.), quem proposuit H. Barx magistri interpres verbis 
sequentibus : " Quarlus jam agitur annus ex quo populares nostros in novellis literariis exhortatus est nob. 
D. prases, ut omni euro, et diligentia observarent, quo quilibet arbor tempore suas expandat gemmas foliaque 
explicet, non vand innixus divinatione fulurum, ut ex pluribus hujusmodi, variis in locis, institutis observa- 
tionibus, novum etfortasse non expectatum fructum nostra capiat patria." Serbs (1756) ingeniosum Flora 
Calendarium (Amoen. Acad., Vol. IV.) eadem mente confectum ; et posthac ab aliis auctoribus editse similes 
diversarum Florarum Ephemerides. Temporibus nostris studia de his generalius a Linnseo inchoata reno- 
vavit et extendit cl. astronomus Belgicus Quetelet, qui, exposita ratione qua colligi debeant observationes e 
pluribus et dissitis locis, sed uniformes et iisdem speciebus applicatse (Instruction pour V Observation des 

Si hoc vellent botanici continuare per 3 annos, credo eos plura prsestitutos [prae- 
stituros ]] quam mathematici meteorologicis suis observationibus per seculum. 

Accepi librum Illustris. Reaumurii de Pullitie seu incubatione artificiali ovoque: 
reddas ipsi devotissima mea officia. 



ILLUSTRISSIMO BOTANICO 
DD: BERNH: DE JUSSIEU, 

PROFESSORI BOTANICO REG. SCIENT: PARIS; LONDIN : BEROL: ET UPS: SOCIO. 

Gratam arripio occasionem testandi devotum animum in Fautorem quern prae mor- 
talibus omnibus magni facio ob candorem, amicitiam, plantas numerosissimas et deni- 
que ob scientiam in arte nostra suramam, quem omnes hodierni Botanici principem 
agnoscunt. 

Tua in me amoris testimonia quotidie mihi in horto obvia sunt, virent et florent 
absque intermissione et mihi refricant memoriam generosissimi Fautoris. Toumefortia 
caule vohibili propediem florebit, cujus racemi nuper pulchre enati sunt, et mihi dabunt 
flores antea nunquam visos, ut taceam alias infinitas. 

Dalibardi Flora Parisina,* Tui in me amoris summum testimonium, mihi in manus 
pervenit. Ibi exposuisti et declarasti animum quem nullus, nisi pater in unicum 
filium offerret. Alii omnes lucubratiunculas meas invito dente et malevolo rodunt ; 
Tu solus candidissimus pro more Tuo, fuisti: Hujus testimonii memor vivam dum 
vixero, nee ulla rerum vicissitudo me a tua. devotione removebit. 

Ilia flora me excitabat ut mox inciperem edere observatiunculas meas, sub Philoso- 
phies Botanices titulo, in qua explicavi Fundamenta mea Botanica; 14 philyrse im- 
presste sunt, ut libellus intra mensem e prelo prodibit. Iter meum Scanense f sudat 
etiam hoc tempore, sed lingua suecica. ; jubentibus sic superis. 

Phenomhies periodiques), sedificii communis e lapidicinis variis extruendi fundamenta, singulis annis a 1840 
(in Acfis Acad. Bruxell.) seriem Observationum, turn propriarum, turn communicatarum, edere non destitit. 

* Flora Farisiensis Prodromus, ou Catalogue des Plantes qui naissent dans les Environs de Paris 

arraugees suivant la Methode Sexuelle de M. Linnieus, par M. Dalibard. Paris. 1749. — Quo modo Dali- 
bardi opus amorem Bernardi erga Linnreum testatur non poterat intelligi. iEnigma solvit excerpta e Ba;ckii 
epistola. (Mai. 1750) sequens linea : " M. Linnceus m'ecrit que M. de Jussieu a puilie line Flora Farisiensis 
sous le nom d'un autre." Bernardi in epistola responsoria censura paternitatem respuit operis, quod Linnasus, 
suo systemati consentaneum, minus severe judicaverat. 

t Skdnska Resa, pa Hoga Ofoerhetens Bef alining fbrrattad dr 1749. Med Ron och Anmdrkningar uti 
Oeconomien, Naturalier, Antiquiteter, Seder, Lefnads-sdtt. Stockholm. 1751. 

Misi Dissertationes meas Splachnum et Semina Muscorum, non dubito quin in manus 
tuas venerint. 

Vidisti procul dubio Vianelli tractatum de Polluce et Castore s. de aqua marina 
noctu lucente ab insectis caussata ; Tu Lynceus posses solus nobis detegere characteres 
hujus insecti et genus, quod, ut facias, ex animo precor. 

Schierce Dissertationes dua Mediolan. 1750. octavo, quorum altera de seoou Planta- 
rum, altera de Plantarum affectione ad perpendiculum nuper in manus meas venit. 

Hasselquist, discipulus meus, qui petiit Palaestinam varia curiosa ad me rescripsit 
Smirna et Chio, misit Cornucopia exsiccata specimina, ejusdem promisit semina ; nuper 
literas dedit Alexandria, hodie Cairo versabitur ; si redeat mihi multas ab eo promitto 
plantas. 

Kalmius noster, qui in Virginia versatur, alter meus discipulus, redibit ad finem 
anni ; multa, ut scribit, collegit in Canada et Virginia, de quibus rescripsit ; misit 
semina novi generis dicti Gallisonice,* a vestrate praefecto Canadae, qui plurima ipsi 
officia praestitit ; sed semina non germinabant ; ex flosculo sicco incluso, intellexi 
plantam generis esse Swertice ; collegit enim Stellerus et Gmelinus eamdem omnino 
plantam in Sibiria ; refert planta Gentianam 3 Dalibardi ac ovum ovo, sed floris struc- 
tura est Peloriae, 5 corniculis caudata corolla, adeoque vere singularis. 

Pereunt apud nos Equi ex planta quam edunt siccam in fcenis et vocant rustici non 
modo plantam sed et morbum stakra ; dudum intellexi plantain esse Phellandrium, sed 
miratus qui fieret, quod equi non perirent ubique, sed tantum in certis provinciis ; 
tandem mihi innotuit caussam mali equorum caussari ab insecto quod habitat intra 
caules Phellandrii et est Curculio primus Faunae.f 

In Hordeo apud nos sato, dum trituratur saepe i a i pars dat grana tabida, lsevia et 
inania ; nuper observavi haec grana, licet integra, destructa esse a vermiculo muscae 
minutissimse, quod eorum substantiam interne erodit.J 

Quaeso mittas mihi aliquot semina per DD. Aurivillium Bibliothec : nostr. ; ille ut 
nullus dubito, semina per tabellarium mox transmitted 

Coriariae Gundeliae Anrederae 

Bocconiae Morinae Sphaeranti 

Veratri Coris Boerhaviae 

* Le Marquis de la Gallisoniere. 

t Curculio Phellandrii, L. — Consul. Noxa Insectorum in Amcen. Acad., Vol. III. p. 357. 

\ Musca Hordei, L. — Consul. Act. Stockh. 1750, p. 182, et Amoen. Acad., Vol. III. p. 354. 

Turnerse Hydrophylli Osyris 

Collinsonise Frankeniae 

si modo habeas et supersint abs Tuo incommodo. 

Vive artis nostra? decus diutissime ; Devota mea dicas officia Illustrissimo Raumurio 
(cui grates pro libro de pullitione), Mad. Bassaport, Laserre. Vale. 
Dabam Upsalise, d. 10 Augusti, 1750. 

DD. BERN. JUSSI^O, 

C: LINN.EUS. 

Discedente alumno medicinse et prseprimis Chirurgise ad vestras beatas terras, non 
possum intermittere testari gratum animum in Amicum, quern prse omnibus colo et 
magni facio. 

Mitto una simul Poam viviparam Fl. Lapp. 79. /3. ex alpibus Lapponicis, quod apud 
nos in Horto laete germinat, et perennat necnon seritur, modo terra sit humidiuscula 
postquam fuerit satum seminibus vel potius propaginibus non exsiccatis. Gramen hoc 
non est proliferum sed vere viviparum, nee in folia excrescunt glumse, sed semina. 
Propagatur omnino more muscorum ; cui simile in herbis non vidi prseterquam in gra- 
minibus alpinis.* 

Nuper vidi characterem essentialem Cardiacse, qui consistit in punctis glandulosis 
vel globis minutissimis niveis adspersis supra antheras ab utroque latere. Haec nota 
obtinet in Cardiaca vulgari ; Leonuro utroque Horti Upsaliensis et Sideritide 1 et 2 
Horti Cliffort. Quseso inspicias nudis vel armatis oculis, si non antea vidisti hoc pheno- 
menon, qui omnia vides plus quam Lynceus. 

In horto crevere Veronica prima Fl. Suecicse f et Verbena vulgaris in eodem pul- 

* Poa alpina, /3., L. Sp. — Miror mirari Linnaeum : nam minus rarus, ut compertum est, in Gramineis 
monstrosus ille spicularam in ramulos foliosos transitus, pracipue in Pois, non alpinis tantum, sed et nostra- 
tibus, v. g. in Poa bulbosa, ubi forma vivipara normali frequentior. 

f Veronica maritima, L. Sp. ; hybrida autem filia V. spuria, L. Sp. — Ex quo experimento orta Disserta- 
tio (Planlce hybrida, resp. J. Haartman, Upsaliae, 1751, et in Amcen. Acad., Vol. III.), ubi tot ingeniosa et 
meditatione digna, sed simul conjecturse et ipsae observationes naturae leges ssepius prastergressas, dum auctor 
plantas genere, imo ordine, diversas et etiam longe dissitas maritari et gignere inter se posse admittit. Itaque 
miratur et novum in naturd speclaculum prorsus slupendum declarat in epistola responsoria Bernardus. 

villo per plures annos. Juxta hos mihi hoc anno enata est planta hybrida, qua? agno- 
scit Veronicam matrem et Verbenam patrem. Ita similis est Verbena? ut demtis flori- 
bus vel maxime Lynceus ipse DD. Jussieu juraret esse Verbenam ; at flores omnino 
sunt Veronica?, at corolla? non majores corolla Verbena? ; csetera Veronica? omnia, ut 
pistillum, stamina. Folia in caule plerumque duo opposita, sed summa folia infra 
spicam terna sunt ut in Veronica. Folia lata sunt ut in Verbena ; similiter secundum 
vasa sulcata et singulari modo laciniata uti Verbena?, ut demtis foliis nullus distingue- 
ret folia a Verbena. Floruit egregie hoc anno, et Glaux et Veronica et Verbena juxta 
posita? fructus maturabant, ha?c planta tamen fructum non maturavit, sed germina non 
majora quam in flore, contabescunt ; at radix vivax esse videtur ; nescio utrum unquam 
exstitit par exemplum de certitudine plantarum hybridarum, earumque existentia. 

His vale et fave tuo cultori. 

Dabam Upsalia? 1750 d. 12 Sept: 



ILLUSTRISSIMO BOTANICO 
DD. BERN. DE JUSSIEU, 

FROFESSORI PAR1SINO, 

S. PI. D. 

C. LINNAEUS. 

Has non mitto literas ut Tibi, Illustrissime Domine, oneri sit tabellarius ; sed ut 
tester continuo quanti Te faciam, et ut fungar officio, quum me receperis correspon- 
dentem Regia? vestra? Academia?.* 

Quum nihil habeam hac vice quod scribam ex propriis observatis, mittam qua? dis- 
cipuli mei detexere, quorum unus Kalmius in Virginia ha?rens, alter Hasselquist in 
urbe Cairo iEgypti, tertius nuper petiit Chinam nomine Osbeck.-f 

* Dum Lutetise, imo Academise, adesset, fuerat electus ut ipse narrat in Diario : " On the \Ath of June 
(1738), LinncBus requested Du Fay, at that time chairman, to obtain permission for him to attend the Acad- 
emy of Sciences ; when the sitting was over, Linnaus was told to wait a little while, and was afterwards 
informed that the Academy had chosen him a corresponding member.' 1 '' 

i Petrus Osbeck, propositus et pastor in Hasslof, historise naturalis studio impulsus, capellani munus in 
nave Suecica, suscepit Chinam petente, quam invisit, ut et Indiam, Javam et Ascensionem insulas. Multa 
inde, post tres annos redux, reportavit et Linnasanum herbarium sexcentis plantis ditavit, quorum multa serius 
(1757) nota fecit in narratione itineris (Dagbok ofoer en Ostindisk Resa aren 1750- 1752.), cujus versiones 
prodiere, Germanica (1765) et ex prsecedente Anglica (A Voyage to China and the East-Indies, 1771) auct. 
J. R. Forster. 

Hasselquist scripsit Cairo d. 7 Septembris quamplurima quae naturalem historiam 
concernunt ; misit antea descriptionem avium nonnullarum, et historiam Sepice octo- 
podice dictse, quo modo insidiatur Concha Pernce s. Pinnce dictae, nisi Cancer Pinnothe- 
res ejus custos esset, et sic confirmavit historiam antiquam Aristotelis et Plinii. Misit 
historiam Phanicis s. Palmce, sed in ultimis varia habet alia egregia. 

C>/comorus* gaudet duplicis generis calycibus. Receptaculis aliis scilicet exsuccis, 
aliis succulentis et esculentis. Esculenti fructus sunt masculi, at vero hermaphroditi 
exsucci contrario modo ac cum Ficu, quod minim. 

Habet et Cycomorus proprium insectum s. Tenex, quod est species Cynips. 

Descripsit Tceniam jEgyptiorum eorumque Ophtalmiam et Scabiem. Pulchra liabet 
de Gummi arabico contra famem. Docuit Sal ammoniaci confectionem apud iEgyptios, 
negatque dari naturale tale. 

Habet Casuarium minimum griseum. 

Formicam minimam, corpore globoso, antennis longissimis, unam ex plagis Pharaonis, 
ut et Cancrum cursorem Bellonii descripsit ; nee non varia novi generis insecta. 

Lapides, plantas, Quadrupedia JEgypti annotavit. In his video Cerastem et Jacu- 
lum esse species anguis, nee Colubri, in Ceraste Alpini dentes caput egrediuntur. 
Duodecim nova genera Piscium habet. 

Integram et perfectissimam descriptionem Camelopardalis et Mimosa cujusdam Actis 
Upsaliensibus inseram una cum Mure segyptio. 

Mas hie refert Leporem capite, Suem rostro, Murem corpore, Leonem caucla. Pedi- 
bus anticis nunquam terram attingit, sed semper salit pedibus posticis, quorum etiam 
femora nuda sunt. Anterioribus pedibus vero, solum aquam haurit dum potat. Inter 
quadrupedia maxime singulare animalculum. 

Permanebit in ^Egypto in proximum ver, turn vero Palsestinam petat. 

Kalmius autem noster redibit ex America proximo vere. Ille detexit nobis stupen- 
dam medicinam, specificum scilicet Indorum sylvestrium contra luem veneream, quam 
extollit tanquam medicamentum nunquam incassum propinatum ; ut eo segri semi- 
putridi e lue intra 10 vel 16 dies perfecte curati, absque incommodo absque dolore; dum 
e contra quamplurimi methodo usitata mercuriali ssepe diem curantur dolorifice, pere- 
unt sub cura. At vero novum medicamentum curat absque recidiva, absque dolore, 
absque difficultate, absque ulla fere observatione in dieeta. Certe si Helvetius vester 
hanc medicinam detexisset, integros auri montes a rege vestro reportasset. Est haec 
medicina radicis Ceanothi americani infusum, cui additur, si morbus sit nimis radicatus, 
radix Ranunculi fol subrotundo virginici, flore parvo. Herm. Lu'gdb. 514.f 

* Ficus sycomorus, L. Sp. t Ranunculus abortivus, L. Sp. 

Hoc infusum s. debile decoctum hauritur mane, vacuo ventriculo, si vero purgat 
turn insequentibus diebus parciori dosi et debiliori infuso. Kadix Ranunculi tamen 
parcissime addenda, cum ilia ventriculo infesta sit. 

In debiliori morbo sufficiunt solse radices Lobelice secundce Hort. Cliff.* in infuso s. 
decocto, non diu decocto, et quotidie pro potu ordinario poto. 

Confirmata observationibus legi cum stupore, haec videas graphice ab authore de- 
scripta in Actis Stockholmiensibus. 

Quseso et supplex quaeso mittas mihi semina istius Lobelia?, ut habeam in horto ; 
non dubito quin ea secum ducat Kalmius, sed forte sero nimis accedat, ut semina vix 
germinent. 

His vale et fave. Dabam Upsaliae, 1750. 



ILLUSTRISSIMO CLARISSIMOQUE VIRO 
D. D. CAROLO LINN^EO, 

BOTANICES PROFESSORI UPSALIENSI CELEBERRIMO, 

S. P. D. 

BERNARDUS DE JUSSIEU. 

Annis proxime elapsis semina habui quamplurima, quorum amplissimam copiam 
e Peruvia miserat frater carissimus, eheu nondum redux ! Aliam segetem uberrimam 
subministravit ex Africa D. Adanson, de quo scripsi olim cum Senegalam peteret ; 
alteram non mediocrem collegit vir apostolicus P. D'Incarvillef jesuita circa Pekin 
Sinarum metropolin. Ex his omnibus selegi quae recentiora erant, aut quae jam a 

* Lobelia siphilitica, L. Sp. 

t Is scientiarum curiosus nee imperitus et Academies Parisiensis corresp. socius, ex imperio Sinarum tunc 
Europteis tarn eegre pervio, commercium litterarum ab anno 1741 ad 1755 habuit cum Bernardo de Jussieu, 
ad quem varia natural et artis Sinensis producta, prsesertim plantarum specimina, semina, icones, libros trans- 
mittebat. Epistolas ejus plus quam viginti possidemus, cum catalogis, descriptionibus, observationibus variis, 
et, inter alia, herbariolum circa urbem Peking collectum, ubi specimen plantee hujus Bignoniacea? ex quo 
genus Incarvillea ab A. Laur. de Jussieu institutum. Cseteras enumerare et describere in florulam digestas 
animus erat ; sed abstinuimus cum plerasque easdem notas fecerit in Act. Academ. Petropolitanse cl. Al. 
Bunge (Enumeratio Plantarum quas in China loreali collegit. 1832). Notanda in hac flora Pekinensi, qua? 
ad geographiam botanicam tanti intersit, qiifedam hinc cum Europseana affinitas, inde cum Boreali-Ameri- 
cana ; cujus costerum nunc, semireseratis Coelestis Imperii prius undique clausi ostiis, notitia plenior expec- 
tanda. 

plantis in horto regio educatis maturuere semina. Utinam hsec opum nostrarum pars 
opima sit tibi jucundum nostri erga te studii et grata? recordationis testimonium ! 

Vianelli vermes in aqua marina noctu lucentes vel potius scintillantes nunquam 
observavi. Proposita ab authore figura indicat hos esse minutissimas Scolopendras, 
seu Nereides a te nominatas, quas iterum recognovit et microscopii ope accuratius de- 
lineavit Griselini alter Italus. Ab illis animalculis lumen per sequora sparsum et late 
diffusum proficisci dixerunt nonnulli physici, et ab alia causa oriri nuperrimis observa- 
tionibus et experimentis demonstravit juvenis medicus Le Roy Parisiensis, scilicet a 
materia quadam phosphorina aquis immixta marinis. Hanc opinionem tueri videntur, 
eestuantes maris fluctus lucidi, ampla illius superficies noctu ssepe fulgens, vestigia 
navium corusca, ipsam navem circumfluentes undae radiosse, remigia quorum pars im- 
mersa splendet emersa, aqua marina cum in tenebris effunditur quasi lumine plena, 
tandem linteum guttis ejusdem aqua? irroratum, postea manibus siccatum, per spatia 
irradians, etsi prius in ilia, aqua nulli fuerint detecti vermes vel cujuslibet generis 
insecta. Curiosam hac de re coram Academia Regia Scientiarum legit dissertationem. 
Donati historiam Maris Adriatici non novi ; quseso quo prodierit anno, titulum bujus 
operis, et qua in urbe editum, inde protinus comparabo, et dicam si fuerint recte depicti 
vermes Corallii. 

Spica florum quam habuisti a Sueco e Parisiis reduce, est Phytolacca Americana, in 
horto dudum culta. Stamina numero sunt triginta et amplius, styli vero quinque; 
hinc polyandris -pentagynis annumeranda, singularis admodum species, quae tantopere 
distat a constituto caractere. Sicca specimina vidisti in nostro Musseo et hanc plantam 
vocabas, Phytolacca caule arboreo ; a Plumerio nee descripta nee observata, licet cali- 
das Americas regiones habitet, sed ditionis Hispanae.* 

Diversum a Lonicera reposcit genus Chamsepericlymenum Canadense, seu Baccifera 
Mariana, etc. Pet. Mus. 363, nee ullum cum Linnsea habet consortium.! Titulis aliis 
insignita a Coffea. in ordine naturali non longe recedit, simulque Galii, Rubise, Crucia- 
nellag, etc. prosapiam ingreditur. In Horto Regio floruit quondam et brevi periit. 
Plantam virentem fructus et specimina sicca ab amico Regis conciliario et medico % in 

* Phytolacca dioica, L. Sp., ssepe in hortis aroorea salutatur. 

i Eecta de hac planta. Bemardi sententia, in quam ivit LinnaBus in dissertatione paulo post edita (Nova 
Plantarum Genera, resp. L. J. Chenon, Upsalire, Oct. 1751, et in Amoen. Acad., Vol. III.), ubi sub nomine 
Mitchellce repentis species novi generis instituitur. 

£ Sakrazin cui genus Sarracena ab amico Antonio de Jussieu in Appendicihus ad Tourneforlii Institu- 
tiones Rei Heroarice (anno 1719) sacraturn. E Canada, quam jamdudum, ut hsec data testatur, colebat, 
missarum ab ipso plantarum catalogum habemus manu Antonii ipsius scriptum. In quibusdam libris (e. g. 

urbe Quebec Novae Galliae expostulavi, quae omnia versus hujusce autumni finem 
accipiam, et protinus tibi mittam ; nostra enim specimina floribus destituuntur, aliunde 
figura delineata a D. Aubriet imperfecta adhucdum superest. 

Nata in horto Upsaliensi hybrida est vere singularis progenies, qua? si felices habu- 
erit eventus, prolemque dederit fertilem, novum erit in natura spectaculum prorsus 
stupendum, unde generis alterius a mutuo diversarum plantarum concursu facile de- 
monstratur procreatio ; quod mirum et hue usque inauditum, in solo vegetabili regno 
forte obvium. 

Prseclara sunt ea quse invenit, observavit et descripsit tuus discipulus D. Hasselquist, 
curiosa quae de Sycomori floribus narrat, a te edoctus plura videbit quae ceterorum 
oculos effugissent ; varia scitu digna Actis Upsaliensibus inserenda polliceris, quam- 
primum ut facias rogo et obtestor. 

Kalmius alter discipulus pretiosam ex America, mercedem tibi renuntiavit, specifi- 
cum Indorum sylvestrium adversus luem veneream, medicamentum nobile experimentis 
et observationibus saepe confirmatum, cujus vires eximiae probantur facili medicatione, 
et prompta morbi hujus curatione, optandum. Superest ut eosdem salutares apud nos 
sortiatur efFectus, medicina aegris tantopere utilis. 

E gemmis arborum quo die prodierint folia sedulo annotabo, sylvestrium praecipue 
arborum, uti mones et desideras. Eodem modo hordei seminati et resecti diem obser- 
vabo. Hoc fiet anno. Alia si a me cupieris, scribas velim, me semper reperies ad 
vota tua exequenda paratissimum. Non vidi Cardiacae caracterem essentialem, globu- 
los nempe illos minutissimos niveos supra antheras ab utroque latere aspersos ; cum 
primum florebunt species hujus generis a te designatae, huic indulgebo spectaculo. 
Florae Parisiensis Prodromus Dalibardi incuriam ostendit, erravit enim non semel in 
illis quae a te mutuatus est ; sed nihil mirum cum in re herbaria sit parum versatus. 
Neminem consultum voluit, ne quid forte gloriae detraheretur, quam lucrari autumavit 
tuis sic et aliorum spoliis indutus. 

Methodus qua spiritus vini coercetur ne avolet descriptam a D. Daubenton reperies 
in Pnefatione Historiae Naturalis Cymelii Pegii,* vol. 3°, et a D. Reaumur in eo volu- 

Boehmeri Comment, de Plantis in Memoriam Cultorum nominatis) falso confunditur cum cognomini docto 
Dioscoridis interprete (anno 1598) Jano Antonio Sarazin Lugdunensi, qui tamen saculo et ultra antecessit ; 
ex quo Sarracenam dictam affirmat, per alium errorem, cl. Wittstein in opere recentiori (Etymologisch- 
botanisches Handivbrterbuch). 

* Histoire Naturelle du Buffon. Voluminis hujus prior et dimidia circiter pars a eel. Daubenton redaeta 
inscripta est : Description du Cabinet du Roy, et ulterius Description de la Partie du Cabinet qui a Rapport 
a VHistoire Naturelle de V Homme in qua documenta hie indicta continet caput (p. 171-210) Pieces d'Ana- 
t.omie conservees dans les Liqueurs. 

mine Actorum Academise Regiae Scientiarum quod prelo subactum mox tradetur curio- 
sis. Quidquid hac de re tentatum fuit et comprobatum a pluribus annis uterque seor- 
sim declaravit ; artem hanc melius ab authoribus accipies depromptam quam si tibi 
illam brevi compendio enarrare susciperem. 

Schierae dissertationes nondum apud nostros bibliopolas prostant et sero venient. 
Quas vero misisti varias et multiplices accepi, Philosophiam Botanicam, Acta Upsali- 
ensia, et alia bene multa. Vigent Poa vivipara et Chameerubus ; qui bsec attulit simul 
semina tradidit. Pro tot donis grates amplissimas refero, et vix spero posse me un- 
quam collata erga me beneficia tua aequare. 

Quae de Calamistri floribus scripsisti legere aveo, et figuram videre tuo junctam 
Itineri Scanico. Causam morbi equorum letbifici detectam a te didici, necnon hordei 
exesi et evanidi. Sic me edocere semper allaboras ubi primum quamlibet rem e tene- 
bris eduxisti ; sic se prodit tuus in me ubique amor. 

Axyridis et Napaeae nova genera placent. Linaria scoparia gaudet floribus herma- 
phroditis. Grata fuere plantarum vestrae Lapponiae a D. Montin oblata.* Fac quasso 
ut me agnoscat istius munificentiae memorem. Ingratus rediit Missa. Quomodo se 
gesserit in Suecia et apud Batavos ignoro ; vidi solum modo propositum Novae Materia? 
conspectum ab illo editum Amstelodami ; sed ridiculum. Accessit bis apud me, siluit 
de suo itinere, totum se praxi medicae vovere jactitat, et quasi novus homo fugit quos 
coluerat antea et amicos et collegas. Nulla verba de te fecit. Ille laudat, ut audio, 
Hallerum, Baeckium, Burmannum, Poyenum et alios medicos, cum quibus familiaritate 
conjunctum esse dicit. 

Si volueris novum quid deinceps mittere, uti poteris benevolentia D. Baeck aut D. 
Salvii, qui ambo curabunt deferri ad D. Delaisemant pharmacopaeum, vel ad D. Dan- 
gerville, Rothomagi, et tuto res quaecumque venient. Optarem ut Salvius Systematis 
Naturae exemplaria nonnulla Parisiis divenderet ; hujus editio Lipsiensi anteponenda 
est. Salutat te frater meus. Diu vivas artis nostrae decus. Te semper colere amant 
D. Laserre et D. Basseporte. Me vero diligere ne desinas, et inter nos vigeat perpe- 
tuum idem et mutuum studium. Vale. 

Dabam Parisiis die 19 a Februarii anni 1751. 



* 



Vide supra, not. * ad p. 206. 

Mitto aliquot semina lecta prseterito anno in Virginia a discipulo meo D. Kalmio. 
Non potui non hsec communicare cum scientise nostras antesignano, cui debeo pra; 
omnibus delicias horti Upsaliensis. Vale. 
Dabam Upsaliae d. 12 Martii 1751.* 

CAB. LINNAEUS. 

Pridie accepi Tua dona, Vir illustris, mihi omni auro chariora. Stupefactus vidi 
semina plantarum rarissimarum, quae antea a me nunquam lectse fuere. Utinam ger- 
minarent. An Dalechampia unquam creverit in vestro horto ; si creverit quseso des 
mihi exsiccatum specimen. 

Nequeo satis mirari cur non frater tuus junior redeat. Expecto eum anxie, qui 
detegat innumeras novas plantas. 

Ego qui non habeo plantas rariores, misi pauper bono animo semina qualiacunque 
possidebam, per legatum vestrum, unde nullus dubito quin haec tibi rite sint tradita. 

Pulchra et docta retulisti de Vianelli vermibus ; dies dabit quodnam sit verius. 

Donati titulus est Delia Storia naturale marina delV Adriatico, Saggio del Signor 
Dottore Vitaliano Donati giuntavi una Lettera di Signor Dottore Lionardo Sesler in- 
torno ad un nuovo Genere di Piante terrestri. In Venezia appresso Francesco Sorti. 
M.CC:L. 4°majori. pag. 81. tabulae 10. 

Ejus novum genus Vitaliana est Sedum alpinum Fr. Gregorii Hegiensis. Column. 
Ecphr. 63 f sed forte est tandem species Androsaces. 

Miratus diu e qua planta erat spica a Te missa quondam. Nunc vero intelligo hanc 

* Hujus litterulse jam editum fac simile in Guillemin Archives de Botanique. I. p. 185. 
t Primula Vitaliana, L. Sp. 
VOL. V. NEW SERIES. 31 

esse novi generis plantam,* media inter Saururum et Phytolaccam. Nequit ha?c esse 
species Phytolacca? ob numerum, alioquin conjungerentur Ruta et Peganum, Evonymus 
et Celastrus ; non minus peccarem si conjungerem diversa genera, quam si separarem 
in plura genera generis hujusdem species. 

I). Missa dixit Loniceram canadensem adeo exacte referre Linnseam, ut crederet esse 
ejusdem generis non tantum, sed et speciei ; nunc autem novi plantam, Loniceram 
Gron. Virg. 22. quae est 

Cham^edaphne, Mitchell Eph. n. cur. vol. octavo app. n. 15.f 

Cal. Perianthia bina, disjuncta, quadridentata, erecta, eidem germini insidentia. 

Cor. monopetala, infundibuliformis : Tubus filiformis ; Limbus quadripartitus, erec- 
tus, acutus. 

Stam. Filamenta 4, filiformia, erecta, ex intersticiis corolla?. Antherce oblonga?, 
acuta?. 

Pist. Germen orbiculatum, didymum, infra receptaculum. 
Stylus filiformis, longitudine corolla?, bifidus. 
Stigma quadrifidum, patens, magnum. 

Per. Bacca globosa, bipartita, umbilicis disjunctis. 

Sem. singulis loculis 4, rotunda, compressa, callosa. 

Hybrida mea ex Verbena Veronica duravit per hyemem et incipit nunc stolones e 
terra, producere plures, ut nullus dubito quin vivat. 

Inclusa mitto folia Suecica ex itinere Scanico de Calamistro. 

Gloriosam esse speciem Erythronii non cogitaveram antea, nee bene novi Erythro- 
nium, quod non vidi nisi semel et quidem ante 14 annos. Gloriosam esse affinem 
Uvularia?, Medeola?, Asparagi, Smilacis, Tamni, etc. non dubito. 

Hasselquistii observationes hac a?state prodibunt. In his etiam habet descriptionem 
Mimosee aculeatce, floribus polyandris spicatis, legumine compresso la?vi elliptico,+ Tua?, 
ni faller, ejusdem. 

Dodonceam Ptelea? accedere stupendum est. 

Utinam cresceret ex seminibus tuis Peltaria Zeilanica. 

Annon vidisti Montii Aldrovandam, qua? mira planta est. 

Floret nunc in meo horto Dodecatheon, planta pulcherrima et amicissima, qua? Auricula 
ursi Virginiana. Pluk. Phyt. 79. /. 6 floribus speciosis condecoratur ; si accipiam semina, 
uti nullus dubito, mittam libens, nisi habeas antea. Herba Primula?, flores Cyclaminis. 

* Genus revera novum e Phytolacca dioica institutum, Pitournia Moq. in DC. Prodr. 
+ Mitchella, L. Vid. supra, not. t ad p. 216. 
J Mimosa Senegal, L. Sp. 

De exemplaribus Systematis curabo ; gratulor tibi quod te commendatore dignum 
censeatur. 

Discipulus meus Petr. Loefling * hoc vere adibit Hispanias botanices causa, impensis 
potent. Regis Hispanise ; a quo minutissimas Hispanise plantas expectabimus : est 
juvenis vere lynceus et ex meis discipulis optimus. 

Adansonics genus perplacet.f Assumam mox nomen ; utinam nossem characterem ; 
si habeas quseso mittas ut inseratur Tuo sub nomine Actis nostris. 

In Te hodie Res Herbaria, uti in illustr. Reaumurio Sacra Zoologise se vertunt et 
innituntur; conservet hos ocellos orbis Deus ter optimus, in Gallia decus et scientia- 
rum fulcimentum. Alta scientiarum quies et somnus occupavit jam Anglos, Belgas, 
Italos, Germanos, Russos, Danos, et cum vestra jactura aliquando forte Gallos, nisi 
aliqui e vestra schola prodeant digni artis filii. 

Tu vale et vive felicissime, diutissime et patiare me numerari inter eos qui Te sin- 
cera devotione colunt, venerantur, amant. 

Dabam Upsalise d. 28 Martii. 1751. 

* Petrus Lcefling, designante magistro Linnseo, a quo rex Hispanias botanicum expetierat qui res natu- 
rales hujus regni perquireret, anni 1751 vere profectus, Lusitaniam appulit, quam et Hispaniam explorans ita 
mandatis satisfecit, ut, ad similia exequenda, in Americam australem (anno 1754) mitteretur. Circa medium 
Aprilem Cumanse constitit cujus littora et provinciam usque ad fluvium Orinocum peragravit ; sed, anno vix 
interlapso, febre correptus et consequente anasarca prsemature periit (Feb. 1756). Linnseus de discipulo 
quern carissimum et eestimatissimum habuerat, hsec in Reformatione Botanices : " Nullus huic facile erat 
anteferendus vel amore plantarum, vel solida eruditione." Et in Diario : " He was the best of my pupils, 
and communicated a. great many remarkable observations made during his travels.'''' Obitum ejus igitur sin- 
cere deflevit et memoriam consecrandam curavit, operis litteras ipsius et plantarum turn Hispanicarum turn 
Americanarum descriptiones exhibentis promulgatione. {Iter Hispanicum, eller Resa til Spanska L'dnderna 
uti Europe och America, forrattad ifrdn dr 1751 til ar 1756, med Beskrifningar och Ron ofver de mark- 
vardigaste Vaxter utgifcen efter dess Frdnfalle af Carl Linn<ms. Stockholm. 1758.) Liber extat in lin- 
guas Germanicam et Hispanicam versus, et partim quoque Anglicam. {An Abstract of the most useful and 
necessary Articles mentioned in Lafing's Travels through Spain and that Part of South America called 
Cumana. Printed with the Travels of Bossu, translated by J. R. Forster.) 

+ Nomen Adansonia, a Bernardo in Hort. Paris, propositum, jure ut Linnseo sic et ceeteris placuit, et 
omnes adoptavere, nisi tamen ipse Adanson, obstantibus hinc modestia inde peculiari botanices nomenclatures 
theoria. Scribebat enim ad Bernardum (Aug. 1750) : " Llionneur que vous me faites d'imposer mon nom 
au calebassier est audessus de ce que je puis jamais meriter. Epargnez je vous prie mon humiliti et mon 
peu de hardiesse pour quelquetems, dumoins jusqu'a ce que fai fait quelque ouvrage qui me fasse connaitre. 
^obligation que je vous ai de toutes fagons de vouloir Men penser a un si petit sujet que moi, surpasse tous 
les termes que je puis employer pour vous en marquer ma reconnaissance." Itaque nomen ver'naculum, more 
suo, retinuit et in eximia Dissertatione {Description aVun Arbre d , un nouveau Genre appeU Baobab, observi 
au Senegal. Mem. de l'Ac. Eoy. des Sc. 1761), et in Familiis Plantarum (1763). 

Devota mea officia dicas Illustrissimo Reaumurio et fratri tuo medicorum parenti 
et principi, nee non salutes plurimum D m Laserre et dulcissima? mese Bassaport. 
Ter vale. 



BOTANICO SUMMO 
DD. BERNH. DE JUSSIEU, 

BENEFACTOEI SUMMO, 

s. pi. r». 

CAR: LINNJEtTS. 

Misisti ad me primo vere, pro amicitia tua in me maxima, egregium thesaurum 
seminum rariorum, recentiorum et selectissimorum ; pro quibus grates nunquam suf- 
ficientes rependere valeo ; ut autem intelligas quo modo messis mea successerit, hanc 
rationem tibi reddam. 

Progerminarunt milii e Tuis sequentes plantse : 

Fagonia; sed quce nunquam apud me semina tulit, licet aliquoties floruerit. 

Chicorium creticum spinosum. Egregie crescit ; proximo florebit die. 

Coris cs&xvlea. floruit. 

Chamsepithys fol. serratis^onwY. 

Frankenia marit. quadrifolia. Egregie floruit nondum. 

Asperula verticillata luteola. Eocimia planta nunquam mihi visa egregie floruit ; an 
Sherardia ? 

Centaurium capite Pini enatum, sed multoties antea et semper hyeme periit. 

Sinapi siliquis ad ramos adpressis. Myagrum. 

Eruca hispanica sativae similis. Habui hanc unicam antea. 

Astragalus segyptius. Floruit et semina dedit. 

Absinthium maderaspatanum : rarissima planta adhuc floret. 

Dodonsea. Plurimce plantce nobis enatce sunt ; quot quceso ipsi stamina ? forte Ptelea. 

Nagacpu Hort. Mai. etc. Blattaria Zeilanica Hort. Amstel. Floruit sed non dedit 
semina ; est absolute Pentapetis species. 

Adansonia seu Bahobab. Retinebo nomen ; utinam scirem characterem. 

Sophora tomentosa. Crescit bene. 

Licium e Sina. Crescit. 

Solanum foliis quernis. Nondum floruit. 

Echinopus. Propediem florebit. 

Bidens calyce oblongo. Mira planta, floret. 

Mimosa e Senegal. Una pi. eoocrevit. 

Poinciana. Pulchre crescit ; sed semper hyeme moritur. 

Psoralea corylifolia. Crescit. 

Lobelia Act. Ups. etc. Lobelia antisiphylitica, sed tenerce adhuc. 

Bocconia. Unica planta egregie crescit. 

Cestrum. Unica planta enata. 

Nicotiana calyce inaequali. Profecto stupendae raritatis planta. Floruit, non semina 
dedit. 

Nicotiana tubo prselongo. Floruit et semina dedit pulcherrima. 

Lycopersicum pimpinella sanguis, folio. Floret sed non datfructum ; racemi bini. 

Lycopersicum fructu Cerasi rubro. Dedit fructum. 

Abutilon Lavaterae fr. cristato. Dedit fructus. 

Malva capsula seminis bidentata ; rarior planta. Semina dedit. 

Malva ribesis folio fl. parvo ; rarissima planta. Semina dedit. 

Alkekengi fl. violaceo. Fximia planta. Vera Physalis. 

(Enothera fr. brevi tetragono, unico semine. Certe novi generis. Floret. 

Tot totidem plantis rarissimis auxisti hortum nostrum ; hisce plantis me lautissime 
excepisti ; excitasti ; vires animumque infudisti. 

Inter eas quae non germinarunt maxime doleo et defleo sequentes. 

Digitalis acanthoides. — Alsine lotoides. — Digitalis ferruginea. — Coldenia (sed 
vixerat). — Dalechampia. — Triumfetta. — Camphorata. — Gloriosa. — Genipa. — Achy- 
ranthes lanata. — Cepbalanthus indicus. — Browallia pernana. — Carica. — Bauhinia. — 
Pongati. — Portulaccae aflinis. — Persicaria Sinensis. 

Si apud te succreverit Hottonia Burmanni, quaeso mittas ad me in Uteris plantulam 
et simul dicas ad quod genus referatur ; examinavi quidem olim plantam siccam cum 
Burmanno, at specimen antiquum ita exsoletum erat, ut nihil certi inde elici potuerit. 

Quaeso dicas mihi quot semina Alsine lotoides habeat. An 15 % 

Hac aestate exstruxi vivarium in Horto Academico pro avibus et animalibus. 

Leptostachya Mitchell s. Verbena floribus reflexis Gron. Virg. et absolute novi gene- 
ris * planta floret. 

Plantae Catesb. Carol. 2. p. 28 et Pluk. t. 161. f. 3. sunt absolute ejusdem generis 
novi. Character consistit in corolla cyathiformi, qua? extus habet 10 cornicula in 
orbem posita. 

* Phryma, Linn, (in dissert, supra memorata Nov. Plant. Genera). 

Est mons per horam unicam ab urbe altus et amplus ; in hoc monte ante hos annos 
serui plurima semina plantarum Sibiricarum, quae nunc ibi sylvestres factae, egregie 
luxuriant et se multiplicant, uti nostrates et jura civium Florae Suecicae sibi expetunt. 

Impatienter expecto reditum desideratissimi fratris Tui, de quo audivi quod sit in 
itinere constitutus, quod secum habeat plantarum thesaurum stupendum exsiccatum. 
Quaeso, patrone optime, pro me apud eum intercede, ut aliquot mihi det plantas quas 
in decuplo habeat ; more receptum apud omnes nationes est, quod divites et opulentes 
eleemosynas dent clamantibus pauperibus. Utinam redeat brevi, felix, sanus et inco- 
lumis. 

Discipulus meus Kalmius rediit praeterita aestate dives plantarum Canadensium et 
Pensylvanicarum ; alter Lcefling accessit ad Hispanos. Tertius Hasselquist redux ex 
JEgypto et Palaestina adhuc in Cypro haeret. 

Kalmii plantas extricare quotidie occupor. Genera inde plura nova reportavi, quae 
nunc imprimuntur, et ad te propediem mittam per Legatum vestrum ; videbis inter ea 
varia forte minus trita ; Kalmius interea quotidie occupatur in conscribenda flora 
Canadensi, quae erit satis dives ; addet loca natalia et usum tarn medicum quam ceco- 
nomicum, nee non descriptiones rariorum. 

Lceflingius occupatissimus est in indagando animalcula marina, Polypos et quae 
Coralla constituunt ; nee non in Muscorum notitia versatissimus est. 

Observavi ante aliquot dies in staminibus Ocymi versus basim dentem singularem, 
qui constituit characterem essentialem, et praesens est non modo in vulgari Ocymo sed 
et in Zeylanico. 

Totam aestatem debui transegisse apud Clementissimam Eeginam nostram redigendo 
in ordinem Museum ejus, quod habet selectissimum, nullis parcens sumtibus modo 
acquirat rariora. Conchas et Cochleas ejus omnes descripsi ; ad genera subalterna 
reduxi, differentias specificas imposui ; varietates speciebus subjunxi, synonyma e 
Rumpfio, Bonano, Dargenvillo, Gualtero imposui et sic in his puto me aliquid praesti- 
tisse, quod antea factum non fuit. 

Quo magis istud problema volvo, de plantis hybridis * s. novis plantarum speciebus 
ortis ex diversis parentibus, eo magis in ista cogitatione confirmor ; nequit hoc latere 
iis, qui probe plantas examinant, praesertim iis qui hortos possident academicos. 
Utinam etiam Tu animum hisce impendere velles ! Sunt nobis plantae, de quibus non 
conveniunt botanici utrum species sint diversae vel non ; varietates non facile alias dici- 
mus, quam quae colore, odore, sapore, magnitudine, monstruositate solius individui 

* Vide supra, not. t ad p. 212. 



EPISTOL.E JUSSI^EO-LINN^ANiE. 225 

differunt, et quae a loco, terra, sole, ventis, &c. caussari possunt. Sed sunt et aliae 
caussae occultae ; sunt alia? varietates constantes non mutabiles, nee restituendae mutato 
loco et ccelo. Confer sequentes : 

Urtica pilulifera romana — et altera Parietarise foliis. 

Cyanus orientalis luteus — et Cyanus orient, purpureus, albus. 
Differunt calyce, radio, semine. Conveniunt toto habitu. 

Poterium Pimp. Sanguisorba — et Pimpinella agrimonioides. 

Catananche ccerulea — et lutea. 

Crista-Galli mas — et foemina. 

Acanthus spinosus — et mollis, 

Saponaria vulgaris — Saponaria anglica. 

Hemerocallis lutea — et fulva. 

Verbascum. 

Dipsacus vulgaris — Dipsacus perfoliatus. 
Insuper Solana Africana, Solana Europae annua ; Quercus Virginicae ; Asteres et alias 
innumerae ; quas dabo in dissertatione de plantis hybridis, ubi hoc non uti evictum 
proponam, sed ad alios excitandum proponam. 

Hisce diebus* prodiit apud Salvium alter tomus Amcenitatum mearum Academi- 
carum, in qua habentur dissertationes sequentes : 

CEconomia naturae, Taenia, Sapor medicamentorum, 

Lignum colubrinum, Senega, Plantae Camschatcenses, 

Semina muscorum, Splachnum, Officinalia animalia, 

Generatio calculi, Gemmae arborum, Pan Suecicus. 

In Actis Upsaliensibus f habentur Usus Electrisationis in Eheumatismo. — Hassel- 
quist. Descr: Mimosae Africanae. — Linnaei Scabiosa corollulis quadrifidis, foliis pinna- 
tifidis, lobis lateralibus erectiusculis, Penthorum. — Hasselquist Camelopardalis de- 
scriptio. Mus aegyptius bipes. Turdus solitarius. Fulica. Vipera vera officinarum. 
Coluber cornutus. Anguis cerastes. Lacerta scincus. Octopodia sepiae species. — 
Linnaei Cyprinus pinnae ani radiis XII. — Gronovii pisces duo : Scomber et Labrax. — 
Loefling monoculus cauda foliacea plana. — Colden, continuatio pi. Noveboracensium 
descriptionis : dein Astronomica, Meteorologica, Antiquaria, vita O. Celsii. 

Ego nunc a die in vesperam ultimam manum addo Museo Reginae exscribendo, sed 
praecipue species plantarum conscribendo et enumerando quotquot novi omnes cum 

* Hinc constat anni quo heec epistola data est numerus qui deficiebat, scilicet 1751. 

t Acta Soc. Reg. Scient. Upsaliensis ab Anno MDCCXLIV. ad MDCCL. Stockholmise. 1751. 

differentia specifica, synonymo, loco, sub suis generibus. Paucas novi, sed tamen 
aliquas. 

Silent jam omnes Botanici in Anglia, Belgio, Germania, Russia. Tu vitam et ani- 
mam Gallis das. 

Audio Italos varios Florentiis adhuc negare quod animalia caussent corallia ; de hoc 
amplius apud me dubium non est ; vidi varios lapides qui id absolute evincunt, et quod 
majus est omnibus, Tu Lynceus haec propriis vidisti oculis ; Lceflingius pulchre de- 
scripsit vermes in Escharae poris habitantes. 

An habeas ullas observationes circa Titanokeratophyta Boerhaavi ; * s. rete et fla- 
bellum Veneris dictum ; et quo modo hoc conficiatur ; Crustam tartaream a vermibus 
oriri facile intelligo ; et dicas mihi quo modo substantia cornea 1 

D. Buffoni opera posteriora expecto avide ; ille incipit a cane et equo in naturali 
methodo. Hoc experimentum sufficit. Vellem modo videre practicum, vidi theore- 
ticum. 

Devota mea ofricia dicas D. Patri Laserre ; ille optime servavit oleum, cujus lucerna 
adhuc lucet proprio oleo. Salutes quaeso itidem suavissimam dulcissimamque sponsam 
D m Bassaport ; ilia nondum mihi dedit fcetum, tamdiu promissum, neque ingenii, neque 
manus ; si posset mihi pingere parvum B. Jussieu in quarto, quern possem Botanicis 
meis interserere in Musei pariete, mihi daret filium gratissimum. 

Scriberem ego saepius, ni metuerem quod meae litterae tibi impensas facerent. Tu 
poteris, ut audio, ad me scribere absque impensis ; quaeso millies facias hoc saepius ; 
nullius mortalis literae mihi gratiores, instructivae magis nulla?, et si scribas sub involu- 
cro ad Societ. Scient. Upsaliae, habebo omnes literas gratis; posses tunc interserere 
plantulam exsiccatam saepius. Si tu posses dicere mihi rationem, qui ego mitterem 
absque tuis impensis ego idem facerem saepius. Non possum oblivisci frustuli illius 
quod olim misisti et nuper dixisti fuisse Phytolaccam ; sed quaenam quaeso ; et quo 
modo possint tam diversas conjungi in unum genus 1 

Quid jam D. Reaumur 1 quid D. Guettardus 1 

Studiosus quidam,! informator filii mei, qui olim detexit insectum quod plodit ano 
et alterum quod cribrat pollinem antherarum, nunc exclusit istud insectum, quod apud 
nos caussat spicas albas effcetas copiosissimas in agris secalinis ; evadit Phalaena ; unius 
ejusmodi vermis intrat saepe plurimos culmos et infinitam noxam adfert colonis. 

* Gorgonice species Linnseo ipso auctore, sub nomine generico Plexaura distinxit cl. Lamouroux. 

+ Daniel Rolander, qui in illo praeceptoris munere Lceflingio peregrinanti successerat. — Varia de 
insectis quas hie Linnaeus memorat observationes de Carabo crepitante, Vespa. cribraria, Phalsena pycali, 
cum aliis relatas in Vetensk. Acad. Handling, nee non Analect. transalp. 

Sed manum de Tabula ; dies mihi deficeret, priusquam desiderium tecum loquendi. 
Devota officia dicas venerando fratri tuo, artis nostra? seniori. Det ipsi Deus T. O. 
tranquillam viridemque senectam. Cum redierit junior frater qua?so ipsi dicas mox 
mea officia et vota pro ejus felicitate. 

DD: BERNH. DE JUSSIEU, 

BENEFACTORI COLENDISSIMO, 
S. PI. D. 
CAR. MNKffiUS. 

Quamvis nihil habeat pauper, quod non ditissimus possideat, attamen ut tester 
gratissimum meum animum, mitto ha?c qua? prseterito anno, reduce ex Canada Kalmio, 
accepi semina ; nomina adposuit Hortulanus ea, sub quibus nobis tradita fuere. Spero 
quod ha?c qua? ad hortum spectant non solvantur a Tuo serario, sed ab horti ; sin 
minus ea nunquam ausus fuissem mittere. Hac data occasione a Te mihi veniam 
expeto interrogandi de plantis quae mihi maximum facessere negotium, et quum habe- 
am modo unicam ad manus, eamque a Te missam, hsereo de reliquis. Sunt ha? : 

a. Hibiscus inermis foliis serratis : inferioribus ovatis integris, superioribus trilobis. 
Hort. Cliff. 350 cum synonymis Fl. Zeyl. 262. 

/S. Hibiscus inermis, foliis serratis : infimis indivisis : mediis bipartitis : summis 
quinquepartitis. Roy. Lugdb. 359. 

y. Hibiscus foliis palmato-digitatis quinquepartitis : laciniis lanceolatis ; caule 
aculeate Fl. Zeyl. 268. 

8. Alcea benghalensis spinosissima, acetosa? sapore. Comm. Hort. 1. p. 35. t. 18. 
Me quseso instruas num ha? quatuor inter se sint satis distincta?, an ea?dem et 
tantum varietates.* Vel si diversa? quibus notis distinguenda? % Mihi videntur 
multam habere affinitatem, nee nota? a me data? dum olim eas videram mihi ipsi suf- 
ficiunt. 

Servet te Deus T. O. in Rei botanices ornamentum et sustentationem ; mea officia 
dicas venerando parenti tuo, artis amabilis Seniori et Botanicorum antesignano ; nec- 

* Easdem ipse distinxit, quae sunt : Hibiscus Sabdariffa, a et /3 ; Cannabinus ; Surattensis. L. Sp. 
VOL. V. NEW SERIES. 32 

non plurimum valere jubeas amicissimse virgini D. Bassaport necnon amicis et fau- 
toribus reliquis. 

Quod jam fit de vestro Buffon ; expecto avide Museum regium in natura ; prsefatio- 
nem audivi et vidi ; sed quid magis. 

Opto tibi, vir colendissime, florentissimam sestatem et herborisationes impluvias ; 
ego Tui in meis nunquam obliviscar cum meis sociis. 

Dabam Up'salia? die 14 Martii 1752. 



ILLUSTKISSIMO BOTANICO 
DD. BERNH. DE JUSSIEU, 

BOTAN. PROF. PARISINO, ETC., 

S. PI. D. 
CAE. LINM1US. 

Festus mihi est dies quotiescunque liceat Uteris Tecum, Benefactor Summe, loqui ; 
fieret hoc ssepius si modo scirem qua. ratione possem ad te scribere absque tuis impen- 
sis per tabellarium. Mihi enim res salva est. Ignoscas, artis nostras Prsesul, quod his 
Tibi sim molestus. Accepi nuper plantam e Finlandia quam videre fastidio, ignoto 
genere proprio ; novi quantus Tu sis in omni naturae ambitu, et quod tibi nullum sese 
subducat minutissimum vegetabile. Planta quam tuo subjicio nunc judicio est lecta 
in horto Finlandia?, sua sponte nata in pulvillo juxta alias plantas et videtur esse 
planta vernalis ; rudi homines legerant in Horto isto plantas et ad me misere, quarum 
radicibus, ejusque annexse terra?, hasc plantula inhaerebat; nescio utrum sit muscus 
vel Herba ; flores non obtinui, nee obtinere possum. Si in aquis cresceret credidissem 
fuisse Subulariam, licet nee hanc omnino exprimat. Mihi videtur esse admodum 
singularis planta.* 

D. Lcefling dudum Hispaniam attigit, observat plantas minutissimas ; reperit Alsi- 
nem spuriam pusillam repentem fol. Saxifragi aureo. Raj. Syn. 352. Pluk. Phyt. 7. 
f. 6.f qua? copiose crescit in Hispania, et Lusitania ; nescio sub quo nomine nota aliis 
Botanicis, qui peragrarunt eadem loca. Multa habet cum Veronica communia, a qua 
abunde distinguitur corolla quinquepartita, staminibus 4 per paria approximata et 
2 breviora. 

* Litterae specimen plantulse obscurioris insertum adhuc inest, quod nihil aliud videtur nisi Scirpulorum 
germinantium (Scirpum acicularem crediderim) fasciculus, foliis primis jam evolutis, testis tamen seminum 
apici cotyledonum exsertarum adhuc adhserentibus. 

t Sibihorpia Europaa, L. 

Floruit apud nos Lysimachia lutea angustifolia, flore minore. Pluk. Aim. 285. t 202. 
f. 7. an ? planta altissima biennis flore primo die albo, dein rubro, fructu facie Seminis 
Fagopyri, sed tetraedro, quadriloculari, monospermo nee dehiscente.* Si non habes 
mittam Semina copiosissima spectatissimse planta? et biennis. 

BufFoni liber a nonnullis nostratum admiratur ; Chemise professor noster in scholis 
nostris resuscitavit Generationem sequivocam, quam demonstrat ex authoritate summi 
Buffoni ; negat strenue Corallia oriri ex animalibus, sed Lcefling nuper misit ad Acad. 
Holmiens. observationem de duobus Coralliis cum eorum animalculis et methodam 
eorum fabrificandi corallia, tamen negat Vallerius, qua? tu primus tam solide demon- 
strasti, Itali et alii confirmarunt ; ego rideo ejus inscitiam. 

Lceflingius noster plurimum laudat D. Godinf vestratem, cujus favore multoties 
usus est apud proceres Hispaniee ; si nunc sit Parisiis, quseso nomine Florae ipsi grates 
agas, quod [earn ?] ej usque genuinum filium tanto am ore et favore prosecutus sit. 

Duas Dissertationes de novis plantarum generibus et de plantis hybridis mittam mense 
Martio una cum Seminibus quas possideo. 

Hisce diebus periit Bocconia a Te pra?terito anno missa, nondum flores proferens, 
meo insigni cum dolore. 

Infinito desiderio expecto fratris Tui junioris reditum ; utinam de ejus felici accessu 
me primum participem redderes. Utinam mese per Te preces efficerent ut aliquot in 
duplo plantas mihi daret. 

D'Imardi herbarium J publica. auctione, ut intellexi, ante aliquot annos divendeba- 
tur ; sed ille qui emerat vellet idem divendere, procurare possem ipsi pecunias, modo 
non nimis enormes. 

Accepi heri supplementa Materia Mediae D. Geoffroy in quibus tua ubique lucet 
sapientia,§ pro qua tibi grates agimus omnes. 

* Ex breviori descriptione planta est Onagrariea ; e characteribus fructus Gaurse species ; ideoque ab 
icone citata Plukenetii, quse potius jEnotherse, diversa. 

t Ludovicus Godin Acad. Reg. Sc. Paris, socius, unus ex astronomis in Peruviam missis (vid. supra, not.) 
et clarissimorum Bougue et Lacondamine docti laboris particeps, anno tantum 1751 remeavit, sed conditione 
post productam diutius absentiam in patricia. non sufficiente, in Hispaniam migravit scholse nauticse Gaditana? 
praspositus, ubi post annos circiter decern, Galliam jamjam rediturus, obiit. 

% Vide supra, not. * ad p. 186. 

§ Stephani Francisci Geoffroy De Materia Medico, Tractalus volumina tria Latine prodierant anno 1741, 
et mox versio ab Ant. Bergier Gallica. Idem, post obitum auctoris opus persecutus est (Suite de la Matiere 
Midicale de M. Geoffroy, 1750), cujus in prsefatione legitur : " Un illustre medecin, M. Bernard de Jussieu, 
nous a aidS de ses lumiires et a Men voulu revoir notre travail. Ainsi e'est en partie a ce savant naturaliste 
qu'on doit Vouvrage qui parait dans le public ; nous lui en cedons avec plaisir toute la gloire, et nous nous 
bornons a la satisfaction d'avoir tache de nous rendre utiles." 

Typographic quotidie expectat Kalmii Itinerarium per Canadam, Pensyhaniam, 
etc. : quod totum contineat res naturales in triplici naturae regno observationibus certe 
copiosissimis. 

Annon aliquis Botanicus sequutus est astronomum vestrum qui petiit Caput b. Spei % * 
Certe ista terra scatet plantis inter omnes maxime singularibus. 

Audio Hernandez herbarium adhuc servari Matriti in bibliotheca regia et satis bene 
conservatum, ut mibi retulit Lcefling. 

Te plurimum valere jubet DD. Baeck, qui bene ipse valet. 

Accepi librum 111. D. Keaumurii de ovis, pro quo quaeso ipsi grates meas verbis 
reddes. 

Artis nostras antesignanum fratrem tuum Illustriss. D. Antonium, dulcissimam D. 
Bassaport, et D um Patrem Laserre plurimum quaeso salutes. 

Dabam Upsaliae 1751. d. 23. Decembr. 



VIEO ILLUSTEI 
DD: BERNH. DE JUSSIEU, 

professori parisino, 

Aktis Nostra Ftjlcko Primakio, 

S. PI. D. 

CAR: V. LIMTE, 

Eques. 

Dum inopinato mihi iste honos contigit, qui me inscripserat numero Membronim 
Academiae Regiae Parisinae,t quem agnosco per vitae meae curriculum Summum, non 
potui non me temperare, quin hisce erga Te, vir illustris, devotissimam piamque decla- 
rarem mentem et gratitudinem, cum hunc Tibi me totum debere plane convictus sim. 

* Nicolaus Ludovicus de la Caiixe inter mathematicos et astronomos Gallise inclytus, Caput Bonze Spei 
petierat ubi mappam hemisphserii coelestis alterius perficeret ; unde consecutum de Calo Australi Stellifero 
(1763) opus eheu posthumum. Defuit comes, quem Linnseus hie reposcit, botanicus. Sed ipse, noctu 
astronomicis observationibus deditus, non nunquam diei otia botanicis impendit, plantasque Capenses collegit 
quibus redux herbarium Jussiseanum donavit, in quo nomen viri illustrissimi sparsim nancisci juvat. 

t " The French Academy of Sciences having a right to nominate eight foreign members, and the great 
astronomer Bradley being dead, Archiater Linnmus was, on the 8th of December (1762), appointed in his 
stead. This honour is esteemed by the learned the highest that can be attained, and had never before been 
conferred on a Swede." Gratias Academiae ipsi simul agit Linnaeus in epistola quae in Litterarum ejus col- 
lectione ed. Stoever impressa (p. 74-76) invenitur, non tamen absolute sua. Namque, ut per notulam sub- 

Hoc tanto magis miratus, quo noveram quam me apud te male explicavit ille, a quo 
longe alia promerui et cui Tu fidem adhibere tenebas, cum ego non alium haberem 
testem, quam eum qui fata nostra gubemat, quique novit quam pio et sincero Te 
semper colui mente, quodque faciam quamdiu me sinant fata inter vestrates numerari. 

Laetus ex Uteris Alstroemerii intellexi Te etiamnum vegeto corpore et inconcussa 
sanitate valere, me vero jam incipiunt anni ingravescentes comprimere. 

Absolutis propediem Speciebus meis Plantarum* incipiam edere breves descriptiones 
Insectorum et Conchyliorum Musei Ser: Reginse M. L. U.f 

Clerck nostro seri incidit omnes Papiliones ex Museo Reginse numero stupendos, eos- 
que vivis coloribus delineavit tarn pulchre, ut audeam confiteri magis pulchrum nun- 
quam vidisse orbem ; hujus unicum exemplar obtulit S. Reginse, sed fata adversa ita 
eum suffocarunt, ut vix spes supersit, quod plura exemplaria prodeant; nisi aliquis 
egregius pictor ab eo emat icones et tabulas. 

Devota mea officia dicas Illustr. Du Hamel, ad quern responsorias dudum dedissem, 
nisi expectassem quotidie missum librum. 

Cum vix habeam in Horto plantam quam Tuus non alat, non novi aliquam Tibi 
gratam. Inclusa tamen mitto semina Ethulice conyzoides in terra prsegnanti serenda, 
Mesembryanthemi pomeridiani cum capensibus commune requirens solum et Astragali 
Chinensis sub dio alenda. Utinam scirem plures quas mittere possem. 

Vive diu felix a me perpetuo colendus. 

Dabam Upsalia? 1763. d. 1 Martii. 

junctam docemur, " Quum in elegantiis Latina lingua non habitaret illustris a Linni, has litteras, Suecice 
ab auctore exaratas, Latine reddidit Latialium penes nos musarum, dum vixit, peritissimus arbiter, celeb. 
Bibliot. Upsal. Bergerus Frondin." 

* Caroli Linnai Species Plantarum. Edit. 2% 1763 (quam hie, quoties species nominanda fuit, secuti 
sumus). — Prima anno 1753 prodierat. 

t Museum Sacra Regia Majestatis Ludovica Ulrica, in quo Animalia rariora, exotica, imprimis Insecta 
et Conchylia describuntur et deter minantur, Prodromi instar editum. Holm. 1764. 

Dolendum languisse ante diem et desiisse litterarum inter summos botanicos com- 
mercium, quo non intermisso, vitse et studiorum utriusque cursum ulterius sequi et 
totum quasi comprehendere licuisset. Eo dolendum magis quod Bernardus, anno 
1759, postquam scribere ad Linnseum desiverat, periculum naturalis suae methodi in 
horti Trianonensis plantis ordinandis fecit ; cujus rationem Linnaeo certe pro sua con- 
suetudine exposuisset, forsan responsa turn approbantis dissentientisve turn propriam 
sententiam proponentis habuisset, ita ut suas de argumento tanti momenti judices tam 
idonei et ut ita dicam supremi notiones clarius tradidissent. Quanto melius Linnaeus 
cum Bernardo de methodo naturali egisset, quam cum Gisekio per quern quid de prin- 
cipiis ejus senserit quantulumcunque innotuit ! * Felicior quidem Bernardus discipu- 
lum et interpretem habuit nepotem Ant. Lauren tium, alter Elias alterum Eliseum ; 
sed obscura tamen remansit in hoc legum taxonomicarum codice pars ipsius, quam 
alibi f notam facere tentavimus. 

Hie igitur, silentibus utrinque amicis, editoris penso absoluto finem imponere debui- 
mus, at non sine expresso ejusdem citius absoluti desiderio. Post ultimam epistolam 
qua Linnaeus se extraneum Academici Parisiensis titulo decoratum gratulatur, supre- 
mam subjungere placuit ineditam, eidem Academiae, utpote secretario ejus celeb. Con- 
dorcet, inscriptam, Linnaei modo defuncti nuntiam, quae nonnulla de extremis ejus 
annis et aliis ipsum attinentibus narrat. Continetur in ditissima manuscriptorum 
celeb. Condorcet litterarumque virorum illustrium ipsi missarum collectione, qua filia 
ipsius Bibliothecam Instituti Gallici recenter donavit. 



Stockholm, 12 Fevrier, 1778. 
Monsieur, — 

M. de Linne, le flls, vous a sans doute notifie la mort de son Pere, qui arriva, le 
10 Janvier de cette annee, apres un affaiblissement continuel de pres de deux ans, 
cause par des acces d'apoplexie qui avaient meme attaque sa memoire et sa faculte de 
parler distinctement. 

Aux memoires de sa vie, que j'eus l'honneur de vous envoyer, il y a deux ans, je n'ai 
presque rien a aj outer, car sa longue maladie ne lui a pas permis de travailler, quelque 

* C. Linncri Prcelectiones in Ordines Naturales Plantarum. Edidit P. D. Giseke. Hamburgi. 1792. 
t Vid. Annates des Sciences Naturelles (Vol. VIII. p. 227). 1837. 

envie qu'il en eut, particulierement quand M. le Docteur Sparrman, de retour de son 
voyage antour du monde avec M. Forster, lui apportait une grande collection de nou- 
veautes d'histoire naturelle de toute espece. M. le Docteur Thunberg qui a ete 16 
mois au Japon, et en a visite la capitale, avec plus de liberte de faire des excursions 
que les Europeens n'y ont ordinairement, lui a aussi envoye de Batavie quantite de 
productions naturelles rares. M. de Linne aimait a voir et regarder ces tresors, mais 
sans presque se souvenir d'aucun nom. 

La derniere edition de son Systema Vegetabilium faite a Gottingue par M. Murray 
en 1774, a ete revue et augmentee de lui meme. 

Ses ouvrages Suedois, particulierement le voyage de Gothlande, celui de Westro- 
gothie et celui de Scanie, contiennent des observations de toute espece sur l'histoire 
naturelle, l'economie et les antiquites de ces provinces. II fit ces voyages par ordre du 
Roi et a ses depens. Ses disciples en ont fait de pareils dans presque toutes les pro- 
vinces du royaume. On a cru que le premier pas pour retablir l'economie du royaume 
est de connaitre les productions naturelles du pays et de les cultiver preferablement. 

De son mariage avec la fille de M. Morseus, assesseur au College des Medecins a 
Stockholm, et medecin ordinaire de la ville et des environs de Falun en Dalecarlie, il 
a eu un fils qui est son successeur a la profession dans l'Universite d'Upsal, et quatre 
filles dont l'ainee est mariee a M. Bergencrantz, capitaine d'Infanterie. 

Si vous avez besoin, Monsieur, de quelque eclaircissement ulterieur sur la vie et les 
merites de feu M. de Linne, je ne manquerai pas de vous le donner a votre premiere 
requisition. 

J'ai l'honneur d'etre avec la plus haute estime, 
Monsieur le Marquis, 

Votre tres-humble et tres-obeissant serviteur, 

Wargentin.* 

A. M. le Marquis de Condorcet. 

* Pehr Wargentin Acad. Scient. Stockholm. Secret. 

NOTE. 

In communicating the manuscript of this article, comprising the epistolary correspondence of 
Linnaeus with his great-uncle, Bernard de Jussieu, the Editor requested that the proofs should 
be remitted to Paris for his revision, in order that they might be collated with the original docu- 
ments, so as to insure the entire accuracy of the transcript. The lamented death of our dis- 
tinguished Foreign Associate, which occurred about the time that the article was consigned to 
the printer, has prevented this intention from being carried out. All that could be done, there- 
fore, was sedulously to follow the manuscript, prepared with M. de Jussieu's accustomed neat- 
ness and care. The few conjectural emendations that have been suggested are in all cases 
inclosed in brackets. 

The annotations and remarks of the Editor possess the melancholy interest of having been 
probably the last scientific production of the last of the Jussieus. 

Adrien de Jussieu, the grand-nephew of Bernard, the only son of Antoine Laurent de 
Jussieu (author of the Genera Plantarum secundum Ordines Naturales disposita), himself a 
botanist worthy of such a lineage, — a man admired and beloved by all who knew him, — died, 
without male heirs, on the 29th of June, 1853, aged fifty-six years ; thus closing a line illus- 
trious without a parallel in Botany for nearly a century and a half. 

A. GRAY. 

Cambridge, Massachusetts, December 31, 1853. 



